
转讜住驻讜转





	讜讬注砖讛 诪讛 砖诇讘讜 讞驻抓. 驻讬' 专''讞 讞''讜 砖讛讜转专 诇讜 诇注讘讜专 注讘讬专讛 讗诇讗 讻讱 讗诪专 专' 讗诇注讗讬 讬讙讬注转 讚专讻讬诐 讜讛讗讻住谞讗讜转 讜诇讘讬砖转 砖讞讜专讬诐 诪砖讘专讬诐 讬爪专 讛专注 讜诪讜谞注讬诐 讗讚诐 诪谉 讛注讘讬专讛: 讗讬谉 诪拽讬驻讬谉 讘讞讬诇讜诇 讛砖诐. 驻专''讞 诪砖谞讛 讘诪住讻转 讗讘讜转 讜砖诪讗 讛讬讬谞讜 讛讗 讚转谞谉 (驻''讚 诪''讚) 讻诇 讛诪讞诇诇 砖诐 砖诪讬诐 讘住转专 谞驻专注讬谉 诪诪谞讜 讘讙诇讜讬 讗讘诇 诇砖讜谉 诪拽讬驻讬谉 拽砖讛 讜砖诪讗 讘专讬讬转讗 讛讬讗 讗祝 注诇 讙讘 讚讗讜诪专 转谞谉:





专讬讟讘"讗

讝讛 讛诪住转讻诇 讘拽砖转. 驻讬' 诇驻讬 砖讛讜讗 讘讚诪讜转 诪专讗讛 讻讘讜讚 讛' 讻诪讜 砖讻转讜讘 讘诪专讻讘转 讬讞讝拽讗诇 讜讬砖 讘讝讛 住讜讚 讙讚讜诇 诇讘注诇讬 讛讗诪转 专诪讝讜 专讘讬谞讜 讛讙讚讜诇 讘驻讬专讜砖讜 注诇 讛转讜专讛:



讜讬注砖讛 诪讛 砖诇讘讜 讞驻抓. 驻讬' 讘爪谞注讛 讜讗诇 讬讞诇诇 砖诐 砖诪讬诐 讘驻专讛住讬讗 讘诪拽讜诪讜转 砖诪讻讬专讬谉 讗讜转讜 砖讛讜讗 谞讻讘讚 讜讛讜讬 讞诇讜诇 讛砖诐 讛诇讻讱 注讚讬祝 诇讬讛 讻讬讜谉 讚诇讗 诪爪讬 讻讗讬祝 诇讬爪专讬讗 讻讚讘驻专讬砖 讜讗讝讬诇 讜讘讬专讜砖诇诪讬 诪驻专砖 讜讬注砖讛 诪诇砖讜谉 讜注住讜转诐 专砖注讬诐 讜诇讗 诪砖诪注 讛讻讬 讘讙诪' 讚讬诇谉 讻讚诪讜讻讞 讛讻讗. 驻讬专砖"讬 讝"诇 诇讗 讙专住讬谞谉 转谞谉 讛转诐 诪拽讬驻讬谉 讘讞诇讜诇 讛砖诐 砖讗讬谉 诪砖谞讛 讝讜 砖谞讜讬讛 讘砖讜诐 诪拽讜诐 讗诇讗 讛讻讬 讙专住讬谞谉 转谞讬讗. 讗讘诇 专"讞 讙讜专住 讗讜转讜 讜讻转讘 讚诪砖谞讛 讛讬讗 讘诪住讻转 讗讘讜转 讜砖诪讗 讚注转讜 诪砖讜诐 讛讗 讚转谞谉 讻诇 讛诪讞诇诇 砖诐 砖诪讬诐 讘住转专 谞驻专注讬诐 诪诪谞讜 讘讙诇讜讬 讻诇讜诪专 谞驻专注 诇讗诇转专 讜讗注"驻 砖讛讘讬讗讜 讗讜转讜 讘讻讗谉 砖诇讗 讻诇砖讜谞诐 讛讻讬 讗讜专讞讗 讚转诇诪讜讚讗 讘讻诪讛 讚讜讻转讬 讜讗讬谉 诇砖讜谉 讛讙诪专讗 诪讜讻讬讞 讻砖讞诇拽讜 注诇 驻讬' 诪拽讬驻讬谉 讜转讜 讚转讬谞讞 诇诪专 讝讜讟专讗 讗讘诇 诇诪专 讘专讬讛 讚专讘讬谞讗 诪讛 注谞讬谉 讝讜 讗爪诇 讝讜:





讛诪讗讬专讬

诇注讜诇诐 讬讝讛专 讗讚诐 诪讞诇讜诇 讛砖诐 讻讙讜谉 诇讜诪讚 转讜专讛 砖讘讗 诇注讘讜专 注讘讬专讛 讘驻专讛住讬讗 讜爪专讬讱 诇讛讝讛专 诪讝讛 讬转专 注诇 讻诇 注讘讬专讜转 讚专讱 讛注专讛 讗诪专讜 谞讜讞 诇讜 诇讗讚诐 砖讬注讘讜专 注讘讬专讛 讘住转专 讜讗诇 讬讞诇诇 砖诐 砖诪讬诐 讘驻专讛住讬讗 讜讗注"驻 砖讗诪专讜 讛注讜讘专 注讘讬专讛 讘住转专 讻讗诇讜 讚讜讞拽 专讙诇讬 砖讻讬谞讛 讻诇讜诪专 砖诪住诇拽 讛砖讙讞转 讛砖诐 诪砖诐 讜注讜砖讛讜 讻诇讗 讬讜讚注 讜注诇讬讜 讗诪专讜 砖诇讗 讞住 注诇 讻讘讜讚 拽讜谞讜 注谞讬谞讜 讻砖讛讜讗 讬讻讜诇 诇讻讜祝 讗转 讬爪专讜 讜讛讜讗 住诪讜讱 讘注砖讬讬转 讛注讘讬专讛 诇诪讛 砖讗讬谉 讛讘专讬讜转 讬讜讚注讜转 讘讛 讗讘诇 讻诇 砖讗讬谞讜 讬讻讜诇 诇讻讜祝 讗转 讬爪专讜 谞讜讞 诇讜 砖讬注砖讛 讘住转专 讜讗诇 讬讞诇诇 砖诐 砖诪讬诐 讘驻专讛住讬讗 讜讛讜讗 砖讗诪专讜 讗诐 专讜讗讛 讗讚诐 砖讬爪专讜 诪转讙讘专 注诇讬讜 讬诇讱 诇诪拽讜诐 砖讗讬谉 诪讻讬专讬谉 讗讜转讜 讜讬诇讘砖 砖讞讜专讬诐 讜讬转讻住讛 砖讞讜专讬诐 讗讞专 砖讛讜讗 讘诪拽讜诐 砖讗讬谞讜 诪拽驻讬讚 注诇 讻讘讜讚 注爪诪讜 讜砖诪讗 讗讝 讬讻谞注 诇讘讘讜 讜讗诐 诇讗 讬讻谞注 讘讻讱 讬注砖讛 诪讛 砖诇讘讜 讞驻抓 讘讚讘专讬诐 砖讗讬谉 讘讛诐 讗讬住讜专 讗诇讗 砖讛诐 诪讻讜注专讬诐 讜讗讞专 砖讗讬谞讜 诪拽驻讬讚 注诇 讻讘讜讚 注爪诪讜 讜讬讞诇讬讟 注爪诪讜 诇讚讘专讬诐 讛诪讜转专讬诐 讗讬谉 讬爪专讜 诪转讙讘专 诇讗住讜专讬诐 讜讗讬谉 讻讗谉 讞诇讜诇 讛砖诐 讗讞专 砖讗讬谉 诪讻讬专讬谉 讗讜转讜 讜讻诪讛 驻专讬爪讬 讗讬讻讗 讘砖讜拽讗 讜讚专讱 讛注专讛 讗诪专讜 讗讬谉 诪拽讬驻讬谉 诇讞诇讜诇 讛砖诐 讗诇讗 砖谞驻专注讬谉 诪诪谞讜 诪讬讚 讜讻谉 砖讗讬谉 诪拽讬驻讬谉 讗讜转讜 诇诪爪讜讛 砖讻谞讙讚讛 砖讗诐 讛讬转讛 砖拽讜诇讛 诪讻专注转:





转讜住驻讜转 专讗"砖

讙诪专讗 讜讬注砖讛 讻诇 诪讛 砖诇讘讜 讞驻抓 讜讗诇 讬讞诇诇 砖诐 砖诪讬诐 讘驻专讛住讬讗 驻专"讞 讚讞"讜 砖讛讜转专 诇讜 诇注讘讜专 注讘讬专讛 讗诇讗 讻讱 讗诪专 专' 讗诇注讬讗 讬讙讬注转 讛讚专讻讬诐 讜讛讗讻住谞讬讜' 讜诇讘讬砖转 砖讞讜专讬诐 诪砖讘讬专讬诐 讬爪讛"专 讜诪讜谞注讬诐 诪谉 讛注讘讬专讛 讜诇砖讜谉 讝讛 讛讜讗 讘讬专讜砖' 讜诪讬' 谞讛讬 讚诇讗 讛讜转专 诇讜 诇注砖讜转 诪注砖讛 诪"诪 讬注砖讛 诪讛 砖诇讘讜 讞驻抓 诪砖诪注 讚诇注谞讬谉 注讘讬专讛 拽讗诪专 讚讛讗 讘驻' 讗讬谉 讚讜专砖' 诪讜拽讬' 诇讛 讚诇讗 诪爪讬 讻讬讬祝 诇讬爪专讬讛 讜诪砖诪注 谞诪讬 讚专' 讗诇注讗讬 讛讜讬 讚讜诪讬讗 讚讛讛讬讗 讚诇注讬诇 讚拽讗诪专 谞讜讞 诇讜 诇讗讚诐 砖讬注讘讜专 讘住转专 讜讗诇 讬讞诇诇 砖诐 砖诪讬诐 讘驻专讛住讬讗:



转谞谉 讛转诐 讗讬谉 诪拽驻讬' 讘讞诇讜诇 讛砖诐 驻专"讞 讚诪砖谞讛 讛讬讗 讘诪住' 讗讘讜转 讜砖诪讗 讛讬讬谞讜 讛讗 讚转谞谉 讻诇 讛诪讞诇诇 砖诐 砖诪讬诐 讘住转专 谞驻专注讬诐 诪诪谞讜 讘讙诇讜讬 讗' 砖讜讙讙 讜讗' 诪讝讬讚 注诇 讞讬诇讜诇 讛砖诐:





诪讛专砖"讗 - 讞讬讚讜砖讬 讗讙讚讜转

讚转谞讬谞讗 讻诇 讛讘讗 讚讘专 讻讜' 讙讘讜专讬 讻讞 注讜砖讬 讚讘专讜 诇砖诪讜注 讜讙讜' 谞专讗讛 讚讻诇 讝讛 诪诇砖讜谉 讛讘专讬讬转讗 讜诪讬讬转讬 讚讻诇 讻讜' 讜谞讬爪诇 讛讬诪谞讜 注讜砖讬谉 诇讜 谞住 讜专讬砖讗 讚讛讗讬 拽专讗 讘专讻讜 讛' 诪诇讗讻讬讜 讙讜' 讜诪砖诪注 诇讬讛 讚讘爪讚讬拽讬诐 讗讬讬专讬 诪讚讻转讬讘 诇注讬诇 诪讬谞讬讛 诇砖讜诪专讬 讘专讬转讜 讜诇讝讜讻专讬 驻拽讚讬讜 诇注砖讜转诐 讜讛诐 拽专讜讬诐 诪诇讗讻讬诐 讻诪"砖 讻讬 诪诇讗讱 讛' 爪讘讗讜转 讛讜讗 讜讗诪专 砖讛诐 讻诪诇讗讻讬诐 诇讻讘讜砖 讗转 讬爪专诐 讚讛讬讬谞讜 讙讘讜专讬 讻讞 讻诪"砖 讗讬讝讜 讙讘讜专 讛讻讜讘砖 讗转 讬爪专讜 讜讗诪专 注讜砖讬 讚讘专讜 诇砖诪讜注 讙讜' 讛拽讚讬诐 讘拽专讗 注砖讬讛 诇砖诪讬注讛 讚诇驻讬 注谞讬谞讜 讛"诇 诇诪讻转讘 讘讛讬驻讱 砖讜诪注讬诐 讘拽讜诇 讚讘专讜 诇注砖讜转 讚讘专讜 讗讘诇 驻讬' 讛讻转讜讘 砖讛爪讚讬拽讬诐 讛诐 注讜砖讬 讚讘专讜 砖诇 讛拽讘"讛 注"讬 讻讜讞诐 讜讻讘讬砖转 讬爪专诐 讜讗讝 讛砖"讬 讙讜讝专 诇砖诪讜注 诇讜 讘拽讜诇 讚讘专讜 讻讬谞讜讬 讚讘专讜 注诇 讛爪讚讬拽 讚讛讬讬谞讜 诇砖诪讜注 转驻诇转讜 讜诇注砖讜转 诇讜 谞住 诇讛爪讬诇讜 诪讛诪讝讬拽讬诐 讻讚诇注讬诇 讘专"讞 讘专 驻驻讗 讜诇讛爪讬诇讜 诪砖讗专 讻诇 讚讘专 爪专讛 讻注讜讘讚讗 讚专讘讬 爪讚讜拽 讜专讘 讻讛谞讗 讜诇驻讬 讝讛 讬砖 诇驻专砖 讘拽专讗 讘专讻讜 讛' 诪诇讗讻讬讜 讙讜' 诪诇讗讻讬诐 诪诪砖 讚讛讬讬谞讜 砖砖讜诪注讬谉 讘拽讜诇讜 讜讘讗讬诐 诇注砖讜转 诇讜 谞住 讜诇讛爪讬诇讜 讻注讜讘讚讗 讚专"讞 讘专 驻驻讗 讜专讘 讻讛谞讗 讜讚讜"拽:


[转谞谉 讗诇讜 讚讘专讬诐 砖讗讚诐 讻讜' 讗诇讜 讛谉 讻讬讘讜讚 讗讘 讜讗诐 讻讜' 讘住讚专 讛诪砖谞讛 讘诪住' 驻讗讛 诇讗 讞砖讬讘 诇讛讜 讛讻讬 讜讘专"驻 诪驻谞讬谉 讬讘讜讗专 砖诐 讘讞讬讚讜砖讬谞讜]:


讘讙"讞 讻转讬讘 专讜讚祝 爪讚拽讛 讜讞住讚 讬诪爪讗 讞讬讬诐 爪讚拽讛 讜讻讘讜讚 讻讜' 讘讬讘诪讜转 驻专拽 讘"砖 驻专砖"讬 讞讬讬诐 讘注讜讛"讘 讜讻讘讜讚 讘注讜讛"讝 注讻"诇 讜诇讜诇讬 驻讬专讜砖讜 谞专讗讛 诇讛拽讚讬诐 讛注讜讛"讝 讜讛讬讬谞讜 讞讬讬诐 讘注讜讛"讝 讜讻讘讜讚 讘注讜讛"讘 讻讚讗诪专讬' 砖讛爪讚讬拽讬诐 讬讜砖讘讬谉 讜注讟专讜转讬讛谉 讘专讗砖讬讛诐 讜讻谉 讙讘讬 转讜专讛 讻讬 讛讬讗 讞讬讬讱 讘注讜讛"讝 讜讗讜专讱 讬诪讬讱 诇注讜讛"讘:


讘砖讬诇讜讞 讛拽谉 谞诪讬 讻转讬讘 诇诪注谉 讬讬讟讘 诇讱 讙讜'. 讬砖 诇讚拽讚拽 讛讱 诪转谞讬' 讚驻讗讛 注"讻 讻专讘讬 讬注拽讘 诇讗 讗转讬 讚诇讚讬讚讬讛 讗驻讬' 讘讻讘讜讚 讗讘 讜讗诐 砖讻专 诪爪讜讛 讘讛讗讬 注诇诪讗 诇讬讻讗 诪诪注砖讛 讚讞讝讗 讻讚讗诪专 专讘讗 讙讜驻讬讛 诇注讬诇 讗诇讗 讻专讘谞谉 讚诪转谞讬' 讚讛讻讗 讚讗讬讻讗 砖讻专 诪爪讜讛 讘讛讗讬 注诇诪讗 讜讗"讻 诪讗讬 拽砖讬讗 诇讬讛 诇讬转谞讬 谞诪讬 砖讬诇讜讞 讛拽谉 讛讗 讗诪专讬' 诇注讬诇 讚讛谞讱 讚拽转谞讬 讛讬讬谞讜 诇注谞讬谉 讚砖拽讜诇讛 诪讻专注转 诪砖讗"讻 讘讻诇 砖讗专 诪爪讜转 讚讘注讬谞谉 专讜讘 讝讻讬讜转 讻讚拽转谞讬 讘诪转谞讬' 讜讬"诇 讚讛讻讬 驻专讬讱 讻讬讜谉 讚诇讗 驻专讟 讛谞讬 讚讛转诐 讗诇讗 诪砖讜诐 讚砖拽讜诇讛 诪讻专注转 讜诪讻驻诇 讛诇砖讜谉 讚讻转讬讘 讘讛讜 讗"讻 讘砖讬诇讜讞 讛拽谉 谞诪讬 讚讻转讬讘 讘讻讛"讙 讻驻诇 诇砖讜谉 诇诪注谉 讬讬讟讘 诇讱 讜讛讗专讻转 讙讜' 谞讬转谞讬 诇讬讛 谞诪讬 讘讬讛 讚砖拽讜诇讛 诪讻专注转 讜诪砖谞讬 讻讬讜谉 讚讗讬谉 诇砖讬诇讜讞 讛拽谉 驻讬专讬 讗诇讗 拽专谉 诇讞讜讚 诇讗 转谞讬 诇讬讛 讚诇讗 谞讬诪讗 讚砖拽讜诇讛 诪讻专注转 讗诇讗 讛讬讻讗 讚讗讬讻讗 驻讬专讬 讚讛讬讬谞讜 讟讜讘 诇砖诪讬诐 讜诇讘专讬讜转 讻讚诪住讬拽 诪砖讗"讻 讘砖讬诇讜讞 讛拽谉 讚诇讗 讛讜讬 专拽 讟讜讘 诇砖诪讬诐 讗讬谉 诇讜 驻讬专讬 讜讛讻驻诇 讚讻转讬讘 讘讬讛 讘砖讬诇讜讞 讛拽谉 讛讬讬谞讜 砖讬讛讬讛 诇讜 诪谉 讛拽专谉 砖讻专 讟讜讘 讘注讜讛"讝 讜讙诐 讗专讬讻讜转 讬诪讬诐 诇注讜讛"讘 讜诇讻讱 砖讬谞讛 讛诇砖讜谉 讚讘讻讘讜讚 讗讘 讻转讬讘 诇诪注谉 讬讗专讬讻讜谉 讬诪讬讱 讜讗讞"讻 诇诪注谉 讬讬讟讘 诇讱 讜讛讻讗 讻转讬讘 诇诪注谉 讬讬讟讘 诇讱 讜讗讞"讻 讜讛讗专讻转 讬诪讬诐 讚诇砖讜谉 讟讜讘 谞讗诪专 注诇 讛拽专谉 讜讘讛谞讛讜 砖讗讜讻诇 诪驻讬专讜转讬讛谉 讘注讜讛"讝 讜讛拽专谉 拽讬讬诪转 诇注讜讛"讘 讻转讬讘 诇诪注谉 讬讬讟讘 讘住讜祝 讜讘讻诇 砖讗专 诪爪讜转 讚讗讜讻诇 讙诐 诪拽专谉 讘注讜讛"讝 讻转讬讘 诇诪注谉 讬讬讟讘 讘专讬砖讗 讜注讚"讝 诪讬讬转讬 讛讗讬 拽专讗 讗诪专讜 爪讚讬拽 讻讬 讟讜讘 讙讜' 讚讛讬讬谞讜 砖讛拽专谉 拽讬讬诪转 诇讜 诇注讜讛"讘 砖讻讜诇讜 讟讜讘 讻讬 讘注讜讛"讝 诇讗 讬爪讟专讱 诇讻讱 讻讬 讬讗讻诇 讘注讜讛"讝 讛驻讬专讬 讜讝讛讜 爪讚讬拽 讟讜讘 讚拽讗诪专 讛讬讬谞讜 讝讛讜 爪讚讬拽 砖讛讟讜讘 砖讛讜讗 讛拽专谉 讻讜诇讜 拽讬讬诐 诇讜 诇注讜讛"讘 诪爪讜专祝 诇讝讛 注"驻 诪"砖 讘讞讙讬讙讛 讘专讗 爪讚讬拽讬诐 讘专讗 专砖注讬诐 讘专讗 讙谉 注讚谉 讘专讗 讙讬讛谞诐 讻"讗 讬砖 诇讜 讘' 讞诇拽讬诐 讗讞讚 讘讙"注 讜讗讞讚 讘讙讬讛谞诐 讝讻讛 爪讚讬拽 谞讜讟诇 讞诇拽讜 讜讞诇拽 讞讘讬专讜 讘讙"注 砖谞讗诪专 讘讗专爪诐 诪砖谞讛 讬专砖讜谉 谞转讞讬讬讘 讛专砖注 谞讜讟诇 讞诇拽讜 讜讞诇拽 讞讘讬专讜 讘讙讬讛谞诐 砖谞讗诪专 诪砖谞讛 砖讘专讜谉 砖讘专诐 讜讛砖转讗 爪讚讬拽 讜讟讜讘 诇砖诪讬诐 讜诇讘专讬讜转 讛拽专谉 拽讬讬诪转 诇注讜讛"讘 讜讬讜专砖 讙诐 讞诇拽 讞讘讬专讜 讛专砖注 讘讙"注 讜注"讻 讗诪专讜 爪讚讬拽 讻讬 讟讜讘 砖讬砖 诇讜 讞诇拽 讟讜讘 讜讻驻讜诇 诇注讜讛"讘 讜讘讛讬驻讱 讛专注 诇砖诪讬诐 讜诇讘专讬讜转 谞拽专讗 专砖注 专注 讻讬 讞诇拽讜 讛讜讗 讻驻讜诇 讘专注 砖讬讜专砖 讙诐 讞诇拽 讛爪讚讬拽 讘讙讬讛谞诐 讜注讚"讝 讬砖 诇驻专砖 拽专讗 讜讻诇 拽专谞讬 专砖注讬诐 讗讙讚注 转专讜诪诪谞讛 讜讙讜' 注"讬 砖谞讙讚注 讜谞讻专转 拽专谉 讜讞诇拽 砖诇 讛专砖注 讘讙谉 注讚谉 转专讜诪诪谞讛 拽专谉 砖诇 爪讚讬拽 讘讙谉 注讚谉 砖讬讛讬讛 讞诇拽讜 讻驻讜诇 砖诐:


讜讗诇讗 诪讛 讗谞讬 诪拽讬讬诐 讜讬讗讻诇讜 诪驻专讬 讜讙讜' 注讘讬专讛 砖注讜砖讛 驻讬专讜转 讻讜' 讗讘诇 拽专讗 讚讗诪专 爪讚讬拽 讻讬 讟讜讘 讜讙讜' 诇讬讻讗 诇讗讜拽诪讬 讘诪爪讜讛 砖注讜砖讛 驻讬专讜转 讚讛讗讬 拽专讗 讚讜诪讬讗 讚讗讬讚讱 讚讻转讬讘 诇讙讘讬讛 讗讜讬 诇专砖注 专注 讻讬 讙诪讜诇 讜讙讜' 讚讗讬讬专讬 讘注讘讬专讛 砖讗讬谞讛 注讜砖讛 驻讬专讜转 讜讛讬讬谞讜 诪砖讜诐 讚讛讟讜讘讛 诪专讜讘讛 讘讻"诪 诪诪讚转 驻讜专注谞讜转 讜讻讛"讙 讗诪专讬' 谞诪讬 讘住诪讜讱 诇注谞讬谉 爪讬专讜祝 诪讞砖讘讛 讜拽"诇:


讗驻讬诇讜 讞砖讘 诇注砖讜转 诪爪讜讛 讜谞讗谞住 讻讜' 拽讗诪专 讗驻讬诇讜 诇讙讘讬 诇讗 注砖讗讛 讗讘诇 谞讗谞住 讚讜拽讗 谞拽讟 讚讗诐 诇讗 注砖讗讛 讘诇讗 讗讜谞住 讛专讬 注讘专 讗诪爪讜转 注砖讛 讜讗讬谉 诇讛拽砖讜转 讚讗诐 讻谉 诪讗讬 诪讬讬转讬 讘诪讞砖讘讛 专注讛 讚讜诪讬讗 讚讛讻讬 讚讗讬谉 讛拽讘"讛 诪爪专驻讛 诇诪注砖讛 讜讗讬诪讗 讚讛讛讜讗 拽专讗 诇讗 讗讬讬专讬 讗诇讗 砖诇讗 注砖讛 讛注讘讬专讛 讘诇讗 谞讗谞住 讗讘诇 讗诐 诇讗 注砖讗讛 注"讬 讗讜谞住 讜讗诐 诇讗 谞讗谞住 讛讬讛 注砖讗讛 讛拽讘"讛 诪爪专驻讛 谞诪讬 诇诪注砖讛 讻诪讜 讘诪讞砖讘讛 讟讜讘讛 讜讬"诇 注"驻 诪"砖 讘驻' 讙讟 驻砖讜讟 讘讙' 讚讘专讬诐 讗讬谉 讗讚诐 谞讬爪讜诇 讘讻诇 讬讜诐 诪讛专讛讜专 注讘讬专讛 讜注讬讜谉 转驻诇讛 讜讗讘拽 诇砖讜谉 讛专注 讜讛砖转讗 讛讗讬 拽专讗 讗讜谉 讗诐 专讗讬转讬 讘诇讘讬 讙讜' 诇讗 讗爪讟专讬讱 诇讗砖诪讜注讬谞谉 讘砖诇讗 注砖讗讛 讘诇讗 谞讗谞住 讚讛讗 诪诇转讗 讚驻砖讬讟讗 讛讬讗 讻讬讜谉 讚讗"讗 讘诇讗 讛专讛讜专 讜诇讗 讗爪讟专讬讱 诇讗砖诪讜注讬谞谉 讗诇讗 讘砖诇讗 注砖讗讛 注"讬 讗讜谞住 讜讗诐 诇讗 谞讗谞住 讛讬讛 注砖讗讛 讜讗驻"讛 讗砖诪讜注讬谞谉 讚讗讬谉 讛拽讘"讛 诪爪专驻讛 诇诪注砖讛 讜注"驻 讚专讻谞讜 谞转讻讜讬谉 讘拽专讗 讚讘转专 讛讻讬 讗讻谉 砖诪注 讗诇讛讬诐 讛拽砖讬讘 讘拽讜诇 转驻诇转讬 专"诇 讜诇讗 注讜讚 讙诐 转驻诇转讬 讛拽砖讬讘 讗注"驻 砖讗讬谉 讗讚诐 谞讬爪讜诇 诪讛专讛讜专 注讘讬专讛 讘转驻诇讛 讻诪讜 砖驻讬专砖讜 讛转讜住' 砖诐 注讬讜谉 转驻诇讛 讛讬讬谞讜 讛专讛讜专 专注 讘转驻诇讛 讜住讬讬诐 讘专讜讱 讛' 讗砖专 诇讗 讛住讬专 转驻诇转讬 讘砖讘讬诇 讛专讛讜专 注讘讬专讛 讜讝讛 讜讚讗讬 讞住讚讜 砖砖讜诪注 转驻诇转讬 讘讻讛"讙 讜拽"诇:


诪讞砖讘讛 砖注讜砖讛 诪注砖讛 讻讜' 讜砖讗讬谉 注讜砖讛 诪注砖讛 讻讜' 诪驻专砖"讬 谞专讗讛 讚讙专住讬' 诪讞砖讘讛 砖注讜砖讛 驻讬专讜转 讻讜' 讜砖讗讬谉 注讜砖讛 驻讬专讜转 讻讜' 讜讛注谞讬谉 讗' 讚讛诪注砖讛 讜讚讗讬 讛讜讗 驻专讬 讛诪讞砖讘讛 讜讛诇讘 讜讚驻专讬讱 诪转驻讜砖 讬砖专讗诇 讘诇讘诐 诪砖诪注 诇讬讛 诪讞砖讘转 讛诇讘 诇讞讜讚 讘诇讗 讛诪注砖讛 讚诇讗 讛讜讝讻专 砖诐 驻专讬 讛诇讘 讜讛诪讞砖讘讛 讜注讚"讝 讬砖 诇驻专砖 拽专讗 砖诇讜诐 讬讛讬讛 诇讬 讻讬 讘砖专讬专讜转 诇讘讬 讗诇讱 讙讜' 讙诐 砖讻诪讛 注讜谞砖讬诐 讗诪讜专讬诐 讘注讜讘讚 注讘讜讚转 讻讜讻讘讬诐. 讬转讘专讱 讝讛 讘诇讘讘讜 讻砖讬讞砖讜讘 诪讞砖讘转 注讘讜讚转 讻讜讻讘讬' 砖诇讜诐 讬讛讬讛 诇讬 诪注讜谞砖讬诐 讛谞讗诪专讬诐 讻讬 讘砖专讬专讜转 诇讘讬 讗诇讱 讜讗讬谞讬 谞注谞砖 注诇 讛诪讞砖讘讛 讜注诇 讝讛 讗诪专 砖讗讬谞讜 讻谉 讚讜讚讗讬 谞注谞砖 讛讜讗 诇诪注谉 住驻讜转 讛专讜讛 讗转 讛爪诪讗讛 砖讛拽讘"讛 诪讜住讬祝 讜诪爪专祝 注讜谞砖 讛专讜讛 砖讛讜讗 讛诪讞砖讘讛 诇讞讜讚 讻讗讬诇讜 讛讬讛 专讜讛 讻讬讜谉 砖诇讗 讘讗 诇讬讚讬 诪注砖讛 讗转 讛爪诪讗讛 讚讛讬讬谞讜 诇注讜讘讚 注讘讜讚转 讻讜讻讘讬诐 砖讛讬讛 爪诪讗 讜诪转讗讜讛 诇讻讱 讜拽"诇:


讻讬讜谉 砖注讘专 讗讚诐 注讘讬专讛 讜砖谞讛 讘讛 讻讜' 讘驻' 讬讜讛"讻 诪住诪讬讱 诇讬讛 讗拽专讗 讻讻诇讘 砖讘 注诇 拽讬讗讜 讻住讬诇 砖讜谞讛 讘讗讜诇转讜 注"砖:


讜讬注砖讛 讻诪讜 砖诇讘讜 讞驻抓 讘转讜住' 驻专"讞 讞"讜 砖讛讜转专 诇讜 诇注讘讜专 讻讜' 讬讙讬注转 讚专讻讬诐 讜讛讗讻住谞讗讜转 讜诇讘讬砖转 砖讞讜专讬诐 讻讜' 注讻"诇 讜讘转讜住' 驻专拽 讗讬谉 讚讜专砖讬谉 讚讞讜 驻讬专讜砖讜 讚诇讗 诪砖诪注 讻谉 诪砖诪注转讬' 砖诐 讜讘诪"拽 讗诇讗 诇讙诪专讬 诪砖诪注 讚诪讜讟讘 诇讜 诇讗讚诐 砖讬注砖讛 讞驻爪讜 讘住转专 讻讜' 注讻"诇 讜谞专讗讛 诇拽讬讬诐 驻讬专讜砖讜 讚讜讚讗讬 诇驻讬专讜砖讜 谞诪讬 拽讗诪专 讚讗诐 诇讗 诪爪讬 讻讬讬祝 讬爪专讬讛 讚诪讜讟讘 诇讜 诇讗讚诐 砖讬注砖讛 讘住转专 讗讘诇 讛讗 讚诇讘讬砖转 砖讞讜专讬诐 讜讬讻住讛 砖讞讜专讬诐 注"讻 讗讬谞讜 讗诇讗 诪砖讜诐 讚诇讻讜祝 讬爪专讜 讘讚讘专 讛诪砖讘专讜 讜诇讗 讬讞讟讗 讻诇诇 讜讻谉 谞专讗讛 诪驻专砖"讬 诪讬讛讜 诪讛 砖驻讬专砖 讚讬讙讬注转 讚专讻讬诐 讜讗讻住谞讗讜转 诪砖讘专讬诐 讬爪讛"专 诇讗 讗爪讟专讬讱 诇驻专砖 讚讬注砖讛 诪砖讜诐 砖讘讬专转 专讜讞 讗诇讗 讚讗诐 诇讗 诪爪讬 诪砖讘专讜 讘诇讘讬砖转 讜讻讬住讜讬 砖讞讜专讬诐 爪专讬讱 诇讬诇讱 诇诪拽讜诐 砖讗讬谉 诪讻讬专讬谉 讗讜转讜 讻讚讬 砖讬注讘讜专 讘住转专 讜诇讗 讘驻专讛住讬讗 讜讚讜"拽:


讜讛转谞谉 讻诇 砖诇讗 讞住 注诇 讻讘讜讚 拽讜谞讜 专讗讜讬 诇讜 砖诇讗 讘讗 诇注讜诇诐 讻诪"砖 讻诇 诪讛 砖讘专讗 讛拽讘"讛 诇讻讘讜讚讜 讘专讗讜 砖谞讗诪专 讻讜' 谞诪爪讗 讻诇 砖诇讗 讞住 注诇 讻讘讜讚 讛讘讜专讗 诇讞谞诐 讛讜讗 谞讘专讗 诇诇讗 转讻诇讬转 讜讚讜"拽:


专讘讛 讗诪专 讝讛 讛诪住转讻诇 讘拽砖转 讻讜' 诪驻讜专砖 驻' 讗讬谉 讚讜专砖讬谉 注"砖:


讗讬谉 诪拽讬驻讬谉 讻讜' 砖讗讬谉 注讜砖讬谉 诇讜 讻讞谞讜谞讬 讻讜' 驻专砖"讬 讛诪拽讬祝 诇讗讚诐 驻注诪讬诐 专讘讜转 讜讙讜讘讛 讻诇 讛拽驻讜转讬讜 讬讞讚 讻讜' 讗诇讗 谞驻专注讬诐 诪讬讚 注讻"诇 讜拽砖讛 诇驻讬专讜砖讜 讚讟讘讗 诇讬讛 注讘讚讬 诇诪讞诇诇 讛砖诐 讻讚讗诪专讬谞谉 驻"拽 讚注"讝 讗驻住讜拽 专拽 讗转讻诐 讬讚注转讬 讙讜' 注诇 讻谉 讗驻拽讜讚 注诇讬讻诐 注讜谞讜转讬讻诐 诪砖诇 讻讜' 诪讗讜讛讘讜 谞驻专注 诪诪谞讜 诪注讟 诪注讟 讜诪砖讜谞讗讜 谞驻专注 诪诪谞讜 讘讘转 讗讞转 讜讘注专讜讱 驻讬专砖 讘注"讗 讗讬谉 诪诪转讬谉 诇讜 注讚 砖讬注砖讛 讝讻讜转 讻谞讙讚 讗讜转讛 讛注讘讬专讛 讻讚讬 诇讚讞讜转讛 讻诪讜 讛谞讜讟诇 诪谉 讛讞谞讜谞讬 讛讬讜诐 讜诪讞专 驻讜专注 注讻"诇 讜转讜 诇拽"诪. 讜讚注 砖诪讛 砖讗诪专 讛讻讗. 讗讞讚 砖讜讙讙 讜讗讞讚 诪讝讬讚 讘讞讬诇讜诇 讛砖诐 讞诇讬诇讛 诇讜诪专 讘讚专讻讬 讛' 砖讬讛讬讛 砖讜讛 注讜谞砖 砖讜讙讙 讻诪讝讬讚 讗诇讗 讚讛砖讜讙讙 讜讚讗讬 拽爪转 讞讜讟讗 讛讜讗 讜爪专讬讱 讻驻专讛 讜注讜谞砖 讗讘诇 讗讬谉 诇讜 注讜谞砖 讙讚讜诇 讻诪讝讬讚 讜诇讗 拽讗诪专 讗讞讚 砖讜讙讙 讜讗讞讚 诪讝讬讚 讻讜' 讗诇讗 讚讘讞讬诇讜诇 讛砖诐 讗讬谉 诪拽讬驻讬谉 注讜谞砖讜 砖诇 砖讜讙讙 讻诪讜 砖讗讬谉 诪拽讬驻讬谉 注讜谞砖讜 砖诇 诪讝讬讚 讜讻讱 讛诐 讚讘专讬 讛专诪讘"诐 讘驻"讚 讚讗讘讜转 诇注谞讬谉 讚谞驻专注讬谉 诪诪谞讜 讘讙诇讜讬:


讘转讜住' 讗讬谉 诪拽讬驻讬谉 讻讜' 驻讬' 专讘讬谞讜 讞谞谞讗诇 诪砖谞讛 讻讜' 讗讘诇 诇砖讜谉 诪拽讬驻讬谉 拽砖讛 讻讜' 注讻"诇 讜谞专讗讛 诇讬讬砖讘 讚讘讙诇讜讬 诪诪砖 讜讚讗讬 讚诇讗 拽讗诪专 讗诇讗 讚专"诇 砖讛讜讗 讙诇讜讬 诇讻诇 砖注讜谞砖 砖讬讘讗 注诇 讗讜转讜 诪讞诇诇 讛砖诐 讛讜讗 讘砖讘讬诇 注讜谉 讝讛 讜讛讬讬谞讜 讻讬 谞驻专注讬谉 诪诪谞讜 诪讬讚 讗讞专 砖讞讬诇诇 讛砖诐 讬转诇讜 讛注讜谞砖 讘讜 讗讘诇 讗诐 讬拽讬驻讜 诇讜 讙诐 讗诐 讬讘讗 诇讜 注讜谞砖 诇讗讞专 讝诪谉 诇讗 讬转诇讜 讗讜转讜 讘注讜谞砖 讞讬诇讜诇 讛砖诐 讜讟注诐 讛注谞讬谉 讻讬 讛讜讗 诪讚讛 讻谞讙讚 诪讚讛 讻讬 讛讜讗 讞讬诇诇 砖"砖 讘驻专讛住讬讗 讬讘讗 诇讜 讛注讜谞砖 谞诪讬 讘讙诇讜讬 讜讘驻专讛住讬讗 讜注讜讚 谞专讗讛 讘讝讛 讚诇诪"讚 谞诪讬 砖讗诐 讛讬转讛 砖拽讜诇讛 诪讻专注转 讛讜讗 讚讞讜拽 诇驻专砖 诇砖讜谉 诪拽讬驻讬谉 诪诇砖讜谉 注讬讜谞讬 讻讜' 讻驻专砖"讬 讗诇讗 讚驻讬专讜砖讜 谞诪讬 诪诇砖讜谉 讛拽驻讛 讜讛诪转谞讛 讗诇讗 讚诪专 讝讜讟专讗 拽讗诪专 讗讬谉 诪拽讬驻讬谉 讻讞谞讜谞讬 砖讬注砖讛 讝讻讜转 讻谞讙讚 讗讜转讛 讛注讘讬专讛 讻讜' 讻驻讬专讜砖 讛注专讜讱 砖讻转讘谞讜 诇注讬诇 讜诪专 讘专讬讛 讚专讘讬谞讗 拽讗诪专 讚诇注谞讬谉 讝讛 拽讗诪专 讚讗讬谉 诪拽讬驻讬谉 砖讗诐 讛讬转讛 砖拽讜诇讛 诪讻专注转 讜讗讬谉 诪拽讬驻讬谉 讜诪诪转讬谞讬谉 诇讜 注讚 砖讬注砖讛 注讜讚 注讘讬专讛 诇讛讻专讬注 诇讞讜讘讛 讚讘砖拽讜诇讛 谞诪讬 讘讞讬诇讜诇 讛砖诐 讛讜讬 讻讗讬诇讜 讬砖 讛讻专注 诇讞讜讘讛 讻讗讬诇讜 讛讜讬 专讜讘 注讜谞讜转 讜谞驻专注讬谉 诪诪谞讜 诪讬讚 讜讚讜"拽:





讞讻诪转 砖诇诪讛

讙诪' 讘' 谞讜砖讗讬 拽讬住专 讻讜'. 讜谞"讘 住"讗 [讻讜砖讗讬:


砖诐] 讜讬讻转讘 讘住驻专 讻讜' 讻爪"诇:


砖诐 诪讞砖讘讛 砖注讜砖讛 驻讬专讜转 讻讜' 讻爪"诇 讜谞"讘 住"讗:


专砖"讬 讘讚"讛 砖讙专 讻讜' 讜讗砖讛 讙讚讜诇讛 讛讬转讛 讻讜'. 谞"讘 驻讬' 讛讬讻讗 砖讗讬谞讛 讙讚讜诇讛 讻诇 讻讱 讗"讻 讗讬谉 讬讻讜诇转 讘讬讚讛 讗诇讗 诇讛注诇讬诇 注诇讬讜 讜诇讛专讙讜 讜讗"讻 诇诪讛 讬讛专讜讙 注爪诪讜 讬爪驻讛 诇讬砖讜注讛 讜讗诐 诇讗 转讛专讙讛讜 讜讗诇 讬讛专讙 讗转 注爪诪讜 讗讘诇 诪讗讞专 砖讛讬转讛 讻诇 讻讱 讙讚讜诇讛 讬讻讜诇讛 讛讬讗 诇讻讜驻讜 讘讬住讜专讬谉 注讚 砖讬注砖讛 专爪讜谞讛 讜讚讜"拽:


讘讗"讚 诇讬驻讟专 诪诪谞讛 讜诪住讜专 讘讬讚讛 诇讛专讙讜 讻爪"诇:


讘讚"讛 讬诇讘砖 砖讞讜专讬诐 讻讜'. 谞"讘 注讬' 专砖"讬 讞讙讬讙讛 驻' 讗讬谉 讚讜专砖讬谉 (讞讙讬讙讛 讚祝 讟讝.)  :





专砖"砖

讙诪专讗 讗诪专讜 诇讬讛 砖诪讗 讚讘专 注专讜讛 讻讜'. 讻爪"诇:



专砖"讬 讚"讛 讗诪专 诪讗讬 谞"诪. 讚诇讗 谞讝讚诪谉 诇讬 讻讜' 讬砖 诇讬 诇诇诪讜讚 讻讜'. 注讬' 专讬"祝 讘注"讬:





讛讙讛讜转 讬注讘"抓

讙诪专讗 讗壮 讬讚注讬 讻讜诇讗 讻爪"诇:


砖诐 讬讛讬讘 诇讬讛 砖讬驻讗 讚专讬谞专讬. 谞"讘 讗注状讙 讚讗讬谉 诇讛谞讜转 诪诪注砖讬 谞住讬诐 讻讚讗讬转讗 讘驻专拽讗 讚讞住讬讚 注诪"砖 讘住"讚 驻讚"诪:


砖诐 讗诇讗 讟讜讘 诇砖诪讬诐 讜诇讘专讬讜转. 谞"讘 讜讛讗 讚讻转讬讘 讘砖诇讜讞 讛拽谉 诇诪注谉 讬讬讟讘 诇讱 讜讙讜' 诇"讚 诇拽专讗 讚诇诪注谉 讬讗专讬讻讜谉 讬诪讬讱 讚讙讘讬 讻讘讜讚 讗讘 讚讻转讬讘 讘讬讛 注诇 讛讗讚诪讛 专注诇 讻专讞讱 讗讛讟讘讛 讚注讜讛状讝 拽讗讬 诪砖讗状讻 讘砖诇讜讞 讛拽谉 讚诇讗 讻转讬讘 讛讻讬 注"讻 砖讘拽讬' 讚诪讜拽讬 讗谞驻砖讬' 讗讗专讬讻讜转 讬诪讬诐 讚注讜讛"讘 住讬驻讗 讚拽专讗 诪驻专砖 诇专讬砖讬':


砖诐 讻讛 讗诪专 讛壮 讗诇讛讬诐 讗讬砖 讙诇讜诇讬讜 诇讻讜 注讘讜讚讜 讜讗讞专 讗诐 讗讬谞讻诐 讻爪"诇:


砖诐 注讜砖讬谉 讻讞谞讜谞讬. 谞"讘 谞状诇 讚讛讬讬谞讜 讘爪讚讬拽 讜讻砖专 讻注谞讬谉 讻讬 谞讗抓 谞讗爪转 讗转 讗讜讬讘讬 讛' 讗讘诇 专砖注 讙诪讜专 讛讗 讞讝讬谞谉 讘讻诇 讬讜诪讗 讬砖 专砖注 注讜砖讛 诪讗转 讞状讛 讜诪讗专讬讱 讘专注转讜 讜专砖注 砖讛砖注讛 诪砖讞拽转 诇讜 砖讗谞讬 谞诪讬:


讘诪住讜讛砖"住 驻讗讛 驻"讗 讗讬谉 讝讛 诇砖讜谉 诪砖谞讛 讜注诪"砖 讘专讬砖 诪驻谞讬谉:





讘谉 讬讛讜讬讚注

讗指诪址专 诇职讛讜旨: 砖讈职谞值讬 谞讜止砖讉职讗值讬 拽值讬住指专 砖讈职诪指专讜旨谞执讬 讻旨指诇 讛址诇旨址讬职诇指讛. 谞专讗讛 诇讬 讘住"讚 讻讜谞转讜 注诇 砖谞讬 讛诪诇讗讻讬诐 讛诪诇讜讬谉 讗转 讛爪讚讬拽 转诪讬讚 讛诐 砖诪专讜 讗讜转讜 讻诪讜 砖谞讗诪专 讻执旨讬 诪址诇职讗指讻指讬讜 讬职爪址讜侄旨讛 诇指旨讱职 诇执砖职讈诪指专职讱指 讘职旨讻指诇 讚职旨专指讻侄讬讱指 (转讛诇讬诐 爪讗, 讬讗) 讗讱 诇专讜讘 讛注谞讜讛 砖诇讜 诇讗 专爪讛 诇讜诪专 讛讚讘专 讛讝讛 讘驻讬专讜砖 讗诇讗 讘专诪讝 砖讻讬谞讛 讗讜转诐 讘砖诐 '砖讈职谞值讬 谞讜止砖讉职讗值讬 拽值讬住指专' 讜讻讜谞转讜 注讜诇讛 讬驻讛 讘诇砖讜谉 讝讛 讚讛转诇诪讬讚 讞讻诐 谞拽专讗 诪诇讱 讜讻诪讜 砖讗诪专讜 (讙讬讟讬谉 住讘.) 诪讗谉 诪诇讻讬? 专讘谞谉! 讚讻转讬讘 讘执旨讬 诪职诇指讻执讬诐 讬执诪职诇止讻讜旨 (诪砖诇讬 讞, 讟讜) 讜拽讬住专 讛讜讗 砖诐 讙讚讜诇 讜注诇讬讜谉 讘诪诇讻讜转.



讻旨指诇 讛址讘旨指讗 讚旨职讘址专 注植讘值专指讛 诇职讬指讚讜止 讜职谞执爪旨指诇 讛值讬诪侄谞旨指讛, 注讜止砖讉执讬诐 诇讜止 谞值住 (转讛诇讬诐 拽讙, 讻). 谞专讗讛 诇讬 讘住"讚 诪讚讛 讻谞讙讚 诪讚讛 讛讜讗 讻驻讛 讟讘注讜 讜砖讬谞讛 讟讘注 讛转讗讜讛 讛讟讘讜注讛 讘讗讚诐 诇讻讱 讬注砖讛 诇讜 谞住 砖讛讜讗 砖讬谞讜讬 讛讟讘注 讻讬 讻诇 讚讘专 砖讬谞讜讬 讛讟讘注 谞拽专讗 谞住.
讜注讜讚 谞专讗讛 诇讬 讘住"讚 砖讗诐 讘讗 诇讬讚讜 讚讘专 注讘讬专讛 讜诇讗 讞讟讗 讛专讬 讝讛 诪拽讚砖 砖诐 砖诪讬诐 讘驻讜注诇 讜讘讝讛 讬讛讬讛 讬讞讜讚 拽讜讚砖讗 讘专讬讱 讛讜讗 讜砖讻讬谞转讬讛 诇诪注诇讛 砖讛讜讗 讞讬讘讜专 讜讝讜讜讙 讘讞讬谞转 砖诐 讛讜讬志讛 讘诪诇讜讬 讗诇驻讬谉 砖注讜诇讛 诪"讛 [讬讜"讚 讛"讗 讜讗"讜 讛"讗 = 45] 讜讘讞讬谞转 砖诐 讗讚谞志讬 [65] 砖注讜诇讛 住"讛 讚砖谞讬讛诐 注讜诇讬谉 谞住 [45+65= 110] 讻住讜讚 诪讛 砖讗诪专 专讘讬谞讜 讛讗专"讬 讝"诇 注诇 诪讗诪专 (砖讘转 拽讚.) 诪"诐 讜住诪"讱 砖讘诇讜讞讜转 讘谞住 讛讬讜 注讜诪讚讬诐 讜诇讻谉 讝讜讻讛 讝讛 砖讬注砖讜 诇讜 谞住 诇诪讟讛 注诇 讬讚讬 讛砖驻注 砖诇 讞讘讜专 讘' 砖诪讜转 讛谞讝讻专讬诐 砖讛诐 诪住驻专 谞住.
讙诐 讗驻砖专 诇驻专砖 注讜讚 讘住"讚 讛讟注诐 讚讬讚讜注 砖讻专 诪爪讜转 讘讛讗讬 注诇诪讗 诇讬讻讗 讜讛拽砖讜 讜讛讗 讻转讬讘 (讚讘专讬诐 讻讚, 讟讜) 讘职旨讬讜止诪讜止 转执转值旨谉 砖职讉讻指专讜止? 讜转专爪讜 讚讗讬谉 砖讻专 诇讗讚诐 诪爪讚 讛讚讬谉 讻讚讬 砖爪专讬讱 诇谞讛讜讙 讘讜 讚讬谉 '讘职旨讬讜止诪讜止 转执转值旨谉 砖职讉讻指专讜止' 讗讱 讻转讘讜 讝讛 转讬谞讞 注诇 砖讻专 诪爪讜转 注砖讛 讚讛砖诐 讬转讘专讱 讗诪专 诪执讬 讛执拽职讚执旨讬诪址谞执讬 讜址讗植砖址讈诇值旨诐 (讗讬讜讘 诪讗, 讙) 讗讘诇 砖讻专 砖诪讬专转 诇讗 转注砖讛 砖讛讜讗 讻讘讬砖转 转讗讜转 讛讬爪专 讛专注 诇讝讛 讬砖 砖讻专 诪谉 讛讚讬谉 讜讗讬谉 讘讝讛 讟注谞转 诪执讬 讛执拽职讚执旨讬诪址谞执讬 讚讛讻诇 讘讬讚讬 砖诪讬诐 讞讜抓 诪讬专讗转 砖诪讬诐 (讘专讻讜转 诇讙:), 讜诇讻谉 讛讘讗 讚讘专 注讘讬专讛 诇讬讚讜 讜诇讗 讞讟讗 讚讬砖 诇讜 砖讻专 诪谉 讛讚讬谉 讘讛讗讬 注诇诪讗 诇讻谉 注讜砖讬谉 诇讜 谞住 讘讛讗讬 注诇诪讗.



"讙旨执讘旨止专值讬 讻止讞址 注止砖讉值讬 讚职讘指专讜止, 诇执砖讈职诪止注址 讘旨职拽讜止诇 讚旨职讘指专讜止", 讻旨职讙讜止谉 专址讘旨执讬 爪指讚讜止拽 讜址讞植讘值专指讬讜 (转讛诇讬诐 拽讙, 讻). 谞专讗讛 诇讬 讘住"讚 讛讻讜谞讛 讻讬 讘诇讗讜 讛讻讬 讛驻住讜拽 诪讜拽砖讛 讚谞专讗讛 讻驻讜诇 讘讗讜诪专 注止砖讉值讬 诇执砖讈职诪止注址 讜讘讝讛 谞转讬讬砖讘 砖驻讬专 讻讬 注止砖讉值讬 拽讗讬 注诇 讚讘专 砖诇 诪注砖讛 讜职诇执砖讈职诪止注址 注诇 讚讘专 诇讗 转注砖讛 讜讛讗讚诐 讛驻讜专砖 诪注讘讬专讛 砖讘讗讛 诇讬讚讜 讝讛 拽讬讬诐 诇讗 转注砖讛 讚讜拽讗 讚诇讗 注砖讛 诪注砖讛 讗讱 专讘讬 爪讚讜拽 砖讛驻讬诇 注爪诪讜 诇讗砖 讜专讘 讻讛谞讗 砖讛驻讬诇 注爪诪讜 诪谉 讛讙讙 讛谞讛 讘砖诪讬专转诐 诪爪讜转 诇讗 转注砖讛 讝讜 拽讬讬诪讜 诪爪讜转 注砖讛 砖拽讚砖讜 讗转 讛砖诐 讘诪注砖讛 讝讜 砖注砖讜 讜讬讚讜注 讚拽讚讜砖 讛砖诐 讛讜讗 诪爪讜转 注砖讛 讘驻住讜拽 讜职谞执拽职讚址旨砖职讈转执旨讬 讘职旨转讜止讱职 讘职旨谞值讬 讬执砖职讉专指讗值诇 (讜讬拽专讗 讻讘, 诇讘) 砖爪专讬讱 讛讗讚诐 诇诪住讜专 注爪诪讜 注诇 拽讚讜砖 讛砖诐 讜注砖讜 讝讜 讛诪注砖讛 讘注讘讜专 砖诪讬专转 讛诇讗讜 讜注诇讬讛诐 讗诪专 讛讻转讜讘 注止砖讉值讬 砖注讜砖讬诐 诪注砖讛 讘讚讘专讜 砖诇 讛拽讚讜砖 讘专讜讱 讛讜讗 砖讗诪专 '讜职谞执拽职讚址旨砖职讈转执旨讬 讘职旨转讜止讱职 讘职旨谞值讬 讬执砖职讉专指讗值诇' 讻讚讬 诇执砖讈职诪止注址 讘旨职拽讜止诇 讚旨职讘指专讜止 讛讜讗 诪爪讜转 讛诇讗讜 讚注讘讬专讛.
讜谞专讗讛 诇专诪讜讝 诇执砖讈职诪止注址 诇砖讜谉 讗住讬驻讛 讜讞讬讘讜专 诪诇砖讜谉 讜址讬职砖址讈诪址旨注 砖指讈讗讜旨诇 讗侄转 讛指注指诐 (砖诪讜讗诇 讗' 讟讜, 讚) 讘旨职拽讜止诇 讘讞讬谞转 砖诐 诪"讛, 讚旨职讘指专讜止 讘讞讬谞转 砖诐 讗讚谞志讬 讜砖谞讬讛诐 注讜诇讬诐 诪住驻专 谞住 诇讻讱 讝讜讻讬谉 诇谞住.



讞指诇址砖讈 诇执讬 诇执讘旨指讗执讬 讜职诇指讗 诪指爪执讬谞指讗. 谞专讗讛 诇讬 讚讘专讬讜 诪讬讜住讚讬诐 注诇 讛讗诪转 讚讛讬爪专 讛专注 谞拽专讗 诇讘 讜诇讝讛 讗诪专 '讞指诇址砖讈 诇执讘旨指讗执讬' 谞转讙讘专转讬 注诇 讬爪专 讛专注 砖诇 讛转讗讜讛 讜讛讞诇砖转讬 讗讜转讜 讜诇讻谉 诇讗 诪爪讬谞讗 诇注砖讜转 转砖诪讬砖 讚讛转讗讜讛 讞诇讜砖讛 讜讗讬谉 注讜砖讛 拽砖讜讬 讜讗讬讱 讗注砖讛?!



讗执讬讻旨指讗 诪执讬讚执讬 诇职诪值讬讻址诇?. 谞专讗讛 讻讜谞转讜 讘转讞诇讛 讛讬转讛 诇讛注讘讬专 讛讝诪谉 注讚 砖讬讞砖讜讘 讜讬转讘讜谞谉 讘讚注转讜 诇注砖讜转 讗讬讝讛 讗讜驻谉 诇讛爪讬诇 注爪诪讜 诪诪谞讛 讜诇讻谉 讚讞讛 讛注谞讬谉 诇驻讬 砖注讛 讘讚讘专 讝讛 砖转讻讬谉 讛诪讗讻诇 讜讻讗砖专 讗诪专讛 砖诇讗 讬砖 诇讛 诪讗讻诇 诪讝讜诪谉 讻讬 讗诐 讗讬讻讗 讚讘专 讟诪讗 砖爪专讬讱 诇讜 爪诇讬讛 讗讝 转讻祝 爪讬讬专 讘讚注转讜 诇注砖讜转 讗讜驻谉 讝讛 砖注砖讛 讗讞专 讻讱.
讜诇讻谉 讗诪专 诇讜 砖转注砖讛 诇讜 讻讚讬 砖转讘注讬专 讛转谞讜专 讘讗砖 讜讗讝 讛驻讬诇 注爪诪讜 诇转讜讱 讛讗砖 讜诇讗 谞砖专祝 讜诇讗 谞讻讜讛 诪讚讛 讻谞讙讚 诪讚讛 讚讛讬爪专 讛专注 砖诇 讛注讘讬专讛 讛讜讗 讗砖 讛诪讞诪诐 诇讘讜 砖诇 讗讚诐 讜诪讘注讬专 讘讜 讗砖 讛转讗讜讛 讜讻诪讜 砖讗诪专讜 讘讙诪专讗 诇拽诪谉 注诇 专讘 注诪专诐 讞住讬讚讗 讚讗砖讘注讬讛 诇讬爪专讬讛 讚讬驻讜拽 诪讬谞讬讛 讜谞驻拽 讻讬 注诪讜讚讗 讚谞讜专讗 讜讗诪专 诇讬讛 讞讝讬 讚讗转 谞讜专讗 讜讗谞讗 讘砖专讗 讜注讚讬驻谞讗 诪讬谞讱.
讜诇讻谉 专讘讬 爪讚讜拽 砖谞转讙讘专 讜讻讬讘讛 讗砖 讬爪专讜 谞注砖讛 诇讜 谞住 砖诇讗 谞讻讜讛 讘讗砖 讛讙砖诪讬 讜诇讗 砖诇讟 讘讜 讜谞讻讘讛 讞讜诪讜 讻谞讙讚讜 讜讝讜 讛讗砖讛 讘专讗讜转讛 讻讱 谞讘讛诇讛 注诇 讛诪专讗讛 讛讝讛 讜诇讻谉 讻讞 讛讟讜诪讗讛 砖讘拽专讘讛 谞讞诇砖 讜谞转讞专讟讛 注诇 讛讚讘专 讜讗诪专讛 讗讬 讬讚注讬 讻讜诇讬 讛讗讬 诇讗 爪注专转讬讱 讜讘讜讚讗讬 讗诐 诇讗 讞诇砖 讻讞 讟讜诪讗转讛 诇讗 讛讬转讛 讗讜诪专转 讻谉 讗讜 讗驻砖专 砖讗诪专讛 讻谉 注诇 讚专讱 讚讗诪专讬 讗讬谞砖讬 讞住专讬讛 诇讙谞讘讗 谞驻砖讬讛 诇砖诇诪讗 谞拽讬讟 讻讬 讛讘讬谞讛 砖诇讗 转讜讻诇 诇驻转讜转讜 讘专爪讜谞讜 讜讗诐 转讗谞讜住 讗讜转讜 诇讗 转讜讻诇 诇讜 诇讻讱 讗诪专讛 讻谉 砖转注讝讜讘 讘拽砖转讛 讘讻讘讜讚.



住指诇执讬拽 讜职拽指讗 谞指驻执讬诇 诪值讗执讬讙职专指讗 诇职讗址专职注指讗. 谞专讗讛 诇讬 讘住"讚 讻讬讜谉 讘诪住讬专转 谞驻砖讜 注诇 拽讚讜砖 讛砖诐 诇注砖讜转 讘讬专讜专 讙讚讜诇 讛谞注砖讛 讘谞驻讬诇转 讗驻讬诐 讜讻诪讜 砖讻转讘 专讘讬谞讜 讛讗专"讬 讝"诇 讘砖注专 讛讻讜谞讜转 讘住讜讚 谞驻讬诇转 讗驻讬诐 讜讝讛 诇砖讜谞讜 讜讝讛讜 诪讛 砖爪专讬讱 诇讻讜讬谉 讘谞驻讬诇转 讗驻讬诐 讘注转 砖谞讜驻诇 注诇 驻谞讬讜 讻讬 讛谞讛 注转讛 讗谞讞谞讜 讘转驻讬诇转 砖诪讜谞讛 注砖专讛 注讜诪讚讬诐 讘注讜诇诐 讛讗爪讬诇讜转 讜砖诐 讗谞讞谞讜 谞讻诇诇讬谉 讜讻讜诇诇讬谉 注爪诪讬谞讜 转讜讱 专讞诇 讜讗谞讞谞讜 注讘讚讬讛 讜讘谞讬讛 诪注诇讬诐 诇爪讜专讻讛 讗诇讬讛, 讗诇讜 讛诪"谉 [诪讬讬谉 谞讜拽讘讬谉] 讜讗谞讞谞讜 诪驻讬诇讬诐 注爪诪谞讜 诪诇诪注诇讛 诪注讜诇诐 讛讗爪讬诇讜转 讗砖专 讗谞讞谞讜 注转讛 砖诐 讜讬讜专讚讬诐 注讚 诇诪讟讛 讘住讜祝 注讜诇诐 讛注砖讬讛 讻讗讚诐 讛诪驻讬诇 注爪诪讜 诪专讗砖 讛讙讙 注讚 诇诪讟讛 讘拽专拽注, 讜讝讛讜 住讜讚 讻讜谞转 谞驻讬诇转 讗驻讬诐 讜转讻讜讬谉 讻讬 注转讛 讗砖专 讛驻诇转 注爪诪讱 讘住讜祝 讛注砖讬讛 讗转讛 诪诇拽讟 讜诪讘专专 诪"谉 [诪讬讬谉 谞讜拽讘讬谉] 诪讛注砖讬讛 讜讻讜' 注讬讬谉 砖诐.
讜讛谞讛 讘讬谉 转讘讬谉 注谞讬谉 谞驻讬诇转 讗驻讬诐 讛谞讝讻专 砖讛讗讚诐 注讜砖讛 谞驻讬诇讛 讝讜 讻讗讚诐 讛诪驻讬诇 注爪诪讜 诪谉 讛讙讙 注讚 诇诪讟讛 讘拽专拽注 讛讜讗 专拽 讘讻讞 砖讻讻讛 讬爪讬讬专 讘诪讞砖讘转讜 讗讱 专讘 讻讛谞讗 注"讛 注砖讛 讝讗转 讘驻讜注诇 砖讛驻讬诇 注爪诪讜 诪谉 讛讙讙 诪诪砖 讜讻讬讜谉 讘驻讜注诇 讝讛 转讬拽讜谉 讛谞注砖讛 讘讻诇 讬讜诐 讘谞驻讬诇转 讗驻讬诐 讻讚讬 诇讛注诇讜转 讗讜专讜转 诪"谉 [诪讬讬谉 谞讜拽讘讬谉] 诪讛注砖讬讛 诇讻谉 讘讗 讗诇讬讛讜 [52] 讝讻讜专 诇讟讜讘 砖讛讜讗 讘住讜讚 讛注砖讬讛 讻讬 诇讻谉 诪住驻专 砖诪讜 讘"谉 讜诇讻谉 讗诪专讜 专讝"诇 (讘专讻讜转 讚.) 讗诇讬讛讜 讘讗专讘注 讜讻诪讜 砖讗诪专 专讘讬谞讜 讛讗专"讬 讝"诇 讜拽讘诇 讗转 专讘 讻讛谞讗 诇讛爪讬诇讜 诪谉 讛诪讜转 讻讬 讻讘专 谞注砖讛 讛转讬拽讜谉 讘砖诇讬诪讜转.
讜诇讻讱 讗诪专 诇讜 '讗址讟职专址讞职转旨指谉 讗址专职讘旨址注 诪值讗讜止转 驻旨址专职住值讬' 专诪讝 诇讜 讘讝讛 注诇 转讬拽讜谉 讗专讘注讛 注讜诇诪讜转 讜诇讻讱 谞转谉 诇讜 讻诇讬 诪诇讗 讚讬谞专讬诐 诇专诪讜讝 砖讛讜讗 诪讬诇讗 讗转 讛讻诇讬诐 讗讜专讜转 讘转讬拽讜谉 讝讛 砖讞砖讘 诇注砖讜转. 讜讘讝讛 讬讜讘谉 讘住"讚 讚讘专讬 专讘 讻讛谞讗 注"讛 砖讗诪专 诇讛 讘转讞讬诇讛 '讗值讬讝执讬诇 讗执讬拽职砖讈执讬讟 谞址驻职砖讈指讗执讬' 讻讬 讛转讬拽讜谉 讛讝讛 讗砖专 讞砖讘 诇注砖讜转 注诇 讬讚讬 拽讚讜砖 讛砖诐 讘讝讛 讛讜讗 转讬拽讜谉 讛谞驻砖.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 砖讗诪专 诇讜 '讗执讬拽职砖讈执讬讟 谞址驻职砖讈指讗执讬' 专讜讞 讛拽讜讚砖 谞讝专拽讛 讘讜 讗砖专 诪讝讗转 讛诪注砖讛 讬转注砖专 砖谞转谉 诇讜 讗诇讬讛讜 讝讻讜专 诇讟讜讘 讻诇讬 诪诇讗 讚讬谞专讬诐 讜注讜砖专 讛爪讚讬拽讬诐 注讜砖讬诐 讘讜 拽砖讜讟 讛谞驻砖 讜诇讗 拽砖讜讟 讛讙讜祝 注讚 讻讗谉 讚讘专讬讜 谞专"讜.



讗指诪址专 诇值讬讛旨: 讗址讟职专址讞职转旨指谉 讗址专职讘旨址注 诪值讗讜止转 驻旨址专职住值讬. 讬砖 诇讛讘讬谉 讛诇讗 讛讜讗 讬砖 诇讜 拽驻讬爪转 讛讚专讱 讜讗讬谉 讛驻专砖 讗爪诇讜 讘讬谉 注砖专讛 讗诇驻讬诐 驻专住讗讜转 诇讘讬谉 注砖专讛 驻专住讗讜转! 讜注讜讚 讛谞讛 讛讜讗 诪诇讗讱 砖诇讜讞 诪谉 讛砖诪讬诐 讜诪谉 讛专拽讬注 注讚 讛讗专抓 诪讛诇讱 转"拽 砖谞讛! 讜讚讜讞拽 诇讜诪专 砖讛讬讛 讗讜转讛 砖注讛 注讜诪讚 讘讗专抓 专讞讜拽 诪讗讜转讜 诪拽讜诐 转' 驻专住讗讜转.
讜谞专讗讛 诇讬 讘住"讚 注诇 驻讬 诪讛 砖讗诪专讜 专讝"诇 (讘专讻讜转 讚.) 诪讬讻讗诇 讘讗讞转 讙讘专讬讗诇 讘砖转讬诐 讗诇讬讛讜 讘讗专讘注 讜驻讬专砖 专讘讬谞讜 讛讗专"讬 讝"诇 讘砖注专 诪讗诪专讬 专讝"诇 诪讬讻讗诇 讻砖谞讙诇诐 讘讗讜讬专 砖诇 注讜诇诐 讛讝讛 讗讬谞讜 谞讙诇诐 讗诇讗 讘讬住讜讚 讛诪讬诐 讻讬 讛讜讗 讞住讚 讜诇讻谉 讘拽驻讬爪讛 讗讞转 讬讻讜诇 诇拽驻讜抓 讻诇 讛注讜诇诐 讗讞专讬 专讚转讜 讜讛转诇讘砖讜 讘讜 讜讙讘专讬讗诇 讘专讚转讜 诇注讜诇诐 讛讝讛 讬转诇讘砖 讘诪讬诐 讜讘讗砖 讜诇讻谉 爪专讬讱 诇讜 讘' 拽驻讬爪讜转 讜讗诇讬讛讜 讝讻讜专 诇讟讜讘 讘讗专讘注 拽驻讬爪讜转 讻讬 讬转诇讘砖 讘讗专讘注 讬住讜讚讜转 诪讬诐 讗砖 专讜讞 注驻专 砖讛诐 讞讙转"诐 [讞住讚 讙讘讜专讛 转驻讗专转 讜诪诇讻讜转] 注讬讬谉 砖诐.
讜诇讻谉 讗诪专 诇讜 '讗址讟职专址讞职转旨指谉 讗址专职讘旨址注 诪值讗讜止转 驻旨址专职住值讬' 专诪讝 诇讜 砖讛讜讗 谞爪专讱 诇注砖讜转 讗专讘注 拽驻讬爪讜转 讜诇讻诇 拽驻讬爪讛 诪讻谞讛 讗讜转讛 讘诪讗讛 驻专住讬 讬注谉 讻讬 讻诇 拽驻讬爪讛 讛讬讗 讻谞讙讚 讬住讜讚 讗讞讚 诪谉 讗专讘注讛 讬住讜讚讜转 注诇讬讜谞讬诐 砖讛讜讗 住驻讬专讛 讗讞转 诪谉 讗专讘注讛 住驻讬专讜转 砖讛诐 讞讙转"诐 讜讬讚讜注 讚讻诇 住驻讬专讛 讻诇讜诇讛 诪注砖专 讜注砖专 诪注砖专 讛专讬 诪讗讛 谞诪爪讗 讚' 拽驻讬爪讜转 砖讛诐 讚' 住驻讬专讜转 讞讙转"诐 讛诪讛 讗专讘注 诪讗讜转 住驻讬专讜转 讻诇 住驻讬专讛 讛讬讗 讘诪讗讛 讜谞专讗讛 讚诇讻谉 转诪爪讗 诪住驻专 '讗诇讬讛讜 讛谞讘讬讗 讝讻讜专 诇讟讜讘' [400] 注讜诇讛 讗专讘注 诪讗讜转 讻谞讙讚 讗专讘注 拽驻讬爪讜转 砖讛诐 讻谞讙讚 讗专讘注 诪讗讜转 住驻讬专讜转 讻讗诪讜专.
讜注讜讚 谞专讗讛 诇讬 讘住"讚 '讗址讟职专址讞职转旨指谉 讗址专职讘旨址注 诪值讗讜止转 驻旨址专职住值讬' 砖专诪讝 诇讜 讘讝讛 砖讗讜转讛 讛专砖注讛 讛讬转讛 专讜爪讛 诇讟诪讗讜 讘讟讜诪讗转 讛住讟专讗 讗讞专讗 砖诪转讞诇拽转 诇讗专讘注 诪讗讜转 讻讜讞讜转 讻注谞讬谉 '专注 注讬谉' [400] 砖谞转谞讛 注讬谞讬讛 讘讜 诇专注讛 讜讛讜讗 诪住专 注爪诪讜 诇诪讬转讛 讻讚讬 砖讬讘讚诇 诪诪谞讛 诇讻讱 讟专讞 讘讛爪诇转讜 讗专讘注 诪讗讜转 驻专住讬.
讜注讜讚 谞专讗讛 专诪讝 诇讜 讘讝讛 注诇 讝讻讬讬转讜 讘讗专讘注 诪讗讜转 注诇诪讬谉 讚讻住讜驻讬谉 讻诪讜 砖讻转讘 讛讙讗讜谉 讞讬讚"讗 讝"诇 讘驻转讞 注讬谞讬诐 讘诪讗诪专 (讘专讻讜转 讻.) 诪转讜谉 诪转讜谉 讗专讘注 诪讗讛 讝讜讝讬 砖讜讜讬讬讗, 讚讗讬转讗 讘诪讚专砖 讛谞注诇诐 讗讬谉 诇讱 讻诇 爪讚讬拽 讜爪讚讬拽 诪讗讜转诐 讛注讜住拽讬诐 讘转讜专讛 砖讗讬谉 诇讜 诪讗转讬诐 注诇诪讬谉 讚讻住讜驻讬谉 讘砖讘讬诇 讛转讜专讛 讜注讜讚 诪讗转讬诐 注诇诪讬谉 注诇 砖诪讜住专讬诐 注爪诪谉 讘讻诇 讬讜诐 讻讗诇讜 谞讛专讙讜 注诇 拽讚讜砖转 砖诪讜 讬转讘专讱 注讬讬谉 砖诐. 讜诇讻谉 讻讬讜谉 砖讛讜讗 讛讬讛 讞讻诐 讙讚讜诇 讘转讜专讛 讜注砖讛 注转讛 诪住讬专转 谞驻砖讜 讘驻讜注诇 注诇 拽讚讜砖 讛砖诐 讚谞诪爪讗 讬砖 诇讜 讘讜讚讗讬 讜讘讘讬专讜专 转' 注诇诪讬谉 诇讻讱 专讗讜讬 讛讜讗 诇诪讟专讞 讘注讘讜专 讛爪诇转讜 注转讛 转' 驻专住讬.



讬指讛址讘 诇值讬讛旨 砖讈执讬驻指讗 讚旨职讚执讬谞职专值讬. 谞专讗讛 诇讬 讘住"讚 专诪讝 诇讜 讘讝讛 注诇 诪讬转讜拽 讛讚讬谞讬诐 讘讞住讚讬诐 讛谞拽专讗讬诐 讻谞驻讬诐 砖讛讜讗 讻讬谞讜讬 诇讞住讚讬诐 讛诪讻讜住讬诐 砖讘砖谞讬 讛讝专讜注讜转 讜注诇 讬讚讬 砖讛诐 诪讻讜住讬诐 诪转讙讘专讬诐 诇注诇讜转 诇砖专砖谉 讜诪注诇讬谉 讛讙讜祝 注诪讛诐 讜讻诪讜 砖讻转讘 专讘讬谞讜 讛讗专"讬 讝"诇 讘砖注专 专讜讞 讛拽讜讚砖 注讬讬谉 砖诐. 讜讛谞讛 讻职谞指驻址讬执诐 [200] 注讜诇讬诐 专' 讜讗诐 转谞讬讞 专' 讘转讜讱 讚旨执讬谞执讬诐 讬讛讬讛 爪讬专讜祝 讚旨执讬谞指专执讬诐 讜诇讻谉 谞转谉 诇讜 讻诇讬 诪诇讗 讚讬谞专讬诐 诇专诪讜讝 诇讜 注诇 讬讚讬 诪注砖讬讜 谞诪转拽讜 讛讚讬谞讬诐 讘讞住讚讬诐 砖讛诐 专'.
讜注讜讚 谞专讗讛 诇讬 讘住"讚 诪讛 砖谞拽专讗 讻诇讬 讝讛 砖讈执讬驻指讗 讚讛讜讗 诇诪驻专讬注 '讗驻讬砖' 专诪讝 诇讜 讘讝讛 砖谞转谉 讘讻诇讬 讝讛 讘专讻讛 砖诇讜 砖讛讬讗 讘专讻转 讗诇讬讛讜 讝讻讜专 诇讟讜讘 砖讘讝讛 讬转注砖专 讗讞专 讻讱 注讜砖专 讙讚讜诇.
讜讬砖 诇谞讜 诇讛转讘讜谞谉 讛谞讛 讗诇讬讛讜 讝讻讜专 诇讟讜讘 讛讬讛 诪爪讜讬 讜砖讻讬讞 讗爪诇 讻诪讛 爪讚讬拽讬诐 砖讛讬讜 注谞讬讬诐 讘讬讜转专 讜诇讗 诪爪讬谞讜 砖谞转谉 诇讛诐 诪诪讜谉 讜诇诪讛 谞转谉 诇专讘 讻讛谞讗 诪诪讜谉 转讬讻祝 讗祝 注诇 驻讬 砖诇讗 砖讗诇 诪诪谞讜 讗诇讗 专拽 讗诪专 诇讜 讛住讬讘讛 砖讘讗 诇讬讚讬 讻讱?
讜谞专讗讛 砖讝讛 讛注谞讬谉 诪讜讘谉 讛讬讟讘 注诇 驻讬 讛拽讚诪讛 砖讻转讘 讛专讘 驻转讞 注讬谞讬诐 讝"诇 讚讻转讜讘 讘讙诇讙讜诇讬 讛谞砖诪讜转 诪讛专诪"注 砖拽讘诇 诪诪讛专"讬 住专讜拽 讝"诇 讚讛诪讟专讜谞讬转讗 讛讬转讛 讻讝讘讬 讜专讘 讻讛谞讗 讛讬讛 谞讬爪讜抓 诪谉 驻谞讞住 讜讝讗转 专爪转讛 诇讛讻砖讬诇讜 转讞转 讗砖专 讛专讙讛 讜讗转讗 讗诇讬讛讜 讝讻讜专 诇讟讜讘 讜拽讘诇讜 讘砖讘讬诇 讛砖讬讬讻讜转 讚讗诇讬讛讜 驻谞讞住 注讚 讻讗谉 诇砖讜谞讜. 讜讛砖转讗 讘讝讛 诪诪讬诇讗 诪讜讘谉 讛讟注诐 讚谞讟驻诇 诇转转 诇讜 讚讬谞专讬诐 讻讗讘 讛谞讟驻诇 诇驻专谞住转 讘谞讜 讜讻讘专 讬讚讜注 讚讙诇讙讜诇 专讗砖讜谉 谞拽专讗 讗讘 诇讙诇讙讜诇 讛讘讗 讗讞专讬讜.
讗诪谞诐 讬砖 诇讞拽讜专 诪讛讬讻谉 讛讘讬讗 讗诇讬讛讜 讝讻讜专 诇讟讜讘 讛讚讬谞专讬诐 讛讗诇讛 讚讜讚讗讬 诇讗 谞转讛讜讜 讘讬讚讜 讘谞住 讚诇讗 讬转讻谉 砖讬讛谞讛 讗转 专讘 讻讛谞讗 诪诪注砖讛 谞住讬诐? 讜谞专讗讛 诇讬 讘住"讚 讚讛讘讬讗诐 诪谉 讛讛驻拽专 讚讜讚讗讬 讬诪爪讗 讻住祝 讜讝讛讘 讟诪讜谞讬诐 讘讗专抓 诪讻诪讛 诪讗讜转 砖谞讬诐 砖讛诐 讗讜爪专讜转 砖诇 讛驻拽专 砖讗讬谉 诇讛诐 注转讛 讘注诇讬诐 讜讝讻讛 诇讜 讘讛诐 诪谉 讛讛驻拽专 讜讗砖专讬 讛讗讬砖 讛诪转注砖专 注诇 讬讚讬 讗诇讬讛讜 讝讻讜专 诇讟讜讘 讬讛讬 专爪讜谉 讝讻讜转讜 讬讙谉 讘注讚讬谞讜 讗讻讬"专 [讗诪谉 讻谉 讬讛讬 专爪讜谉].



诇执讬转旨职谞执讬 谞址诪旨执讬 讛址讗讬? 转旨指谞指讗 讜职砖讈执讬旨值专. 拽砖讛 诪讛 讟注诐 诪爪讗 诇砖讬讬专 讗讜转讛 讜诇讗 转谞讬讗 讘讛讚讬 讛谞讱?
讜谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 诪讛专"砖 砖专注讘讬 讝"诇 (讘住驻专讜 讛讘讛讬专 谞讛专 砖诇讜诐 讚祝 讞) 讚爪专讬讱 诇讬讝讛专 砖诇讗 诇注砖讜转 诪爪讜讛 讝讜 讚砖诇讜讞 讛拽谉 讘注转 讛转驻诇讛 讘讻诇 讬讜诐 讜讙诐 讗讬谉 诇注砖讜转讛 讘讻诇 讛讬诪讬诐 砖诇 讛注讜诪专 砖讛诐 诪"讟 讬讜诐 讜讙诐 诪专讗砖 讛砖谞讛 讜注讚 砖诪讬谞讬 注爪专转 讗讬谉 诇注砖讜转讛 讜讻转讘 砖诐 讛讟注诐 注诇 驻讬 讛住讜讚 讜讛讜讗 讞讬讚讜砖 谞驻诇讗! 注讬讬谉 砖诐. 讜讛砖转讗 诇驻讬 讝讛 诇讗 转谞讗 砖诇讜讞 讛拽谉 讘讛讚讬 讛谞讱 诪砖讜诐 讚讻诇 讛谞讱 讗驻砖专 诇注砖讜转诐 讘讻诇 讝诪谉 讗讘诇 砖诇讜讞 讛拽谉 讬砖 讻诪讛 讬诪讬诐 讜讻诪讛 注转讬诐 砖讗讬谉 谞讻讜谉 诇注砖讜转讛.
讘专诐 拽砖讗 讚讗诪专讬谞谉 讘注诇诪讗 诪讗讬 砖讬讬专 讚讛讗讬 砖讬讬专, 讜讻讗谉 谞诪讬 讬砖 诇讜诪专 诪讗讬 砖讬讬专 讚讛讗讬 砖讬讬专? 讜谞专讗讛 诇讬 讘住"讚 砖讬讬专 诪爪讜转 转驻讬诇讬谉 讘讻诇 讛讬讜诐 讚讗诪专讬谞谉 讘讙诪专讗 讚诪谞讞讜转 (诪谞讞讜转 诪讚.) 讻诇 讛诪谞讬讞 转驻讬诇讬谉 诪讗专讬讱 讬诪讬诐 砖谞讗诪专 (讬砖注讬讛 诇讞, 讟讝) 讗植讚止谞指志讬 注植诇值讬讛侄诐 讬执讞职讬讜旨 讜旨诇职讻指诇 讘指旨讛侄谉 讞址讬值旨讬 专讜旨讞执讬, 讜讘讛讗 谞诪讬 讬砖 诇讜诪专 '讗植讚止谞指志讬 注植诇值讬讛侄诐 讬执讞职讬讜旨' 讘注讜诇诐 讛讝讛 '讜旨诇职讻指诇 讘指旨讛侄谉 讞址讬值旨讬 专讜旨讞执讬' 讘注讜诇诐 讛讘讗 讜讻诪讜 砖讗诪专讜 注诇 驻住讜拽 讛讜旨讗 讞址讬侄旨讬讱指 讜职讗止专侄讱职 讬指诪侄讬讱指 (讚讘专讬诐 诇, 讻).



讟讜止讘 诇址砖旨讈指诪址讬执诐 讜职专址注 诇址讘旨职专执讬旨讜止转, 讝侄讛讜旨 "爪址讚旨执讬拽 砖讈侄讗值讬谞讜止 讟讜止讘" (讬砖注讬讛 讙, 讬). 拽砖讗 讻讬讜谉 讚专注 诇讘专讬讜转 讗诐 讻谉 讗讬谞讜 讟讜讘 诇砖诪讬诐 讜讗讚专讘讛 讛砖诐 讬转讘专讱 拽驻讬讚 注诇 注讘讬专讜转 砖讘讬谉 讗讚诐 诇讞讘讬专讜 讟驻讬 诪注讘讬专讜转 砖讘讬谉 讗讚诐 诇诪拽讜诐!
讜谞专讗讛 诇讬 讘住"讚 诪讛 砖讗诪专 '专址注 诇址讘旨职专执讬旨讜止转' 讗讬谉 讛讻讜谞讛 砖讞讜讟讗 讘讚讘专讬诐 砖讘讬谉 讗讚诐 诇讞讘讬专讜 砖讛讜讗 诪讝讬拽 诇讘专讬讜转 讗讜 讞讜诪住 讗讜 注讜砖拽 讜讻讬讜爪讗 讗诇讗 讛讻讜谞讛 讛讜讗 砖诪诇诪讚 拽讟讙讜专讬讬讗 注诇 讛讘专讬讜转 讜讗讬谞讜 诪诇诪讚 讝讻讜转 讜诇讗 谞讬讞讗 诇讬讛 诇拽讜讚砖讗 讘专讬讱 讛讜讗 砖讛讗讚诐 讬诇诪讚 讞讜讘讛 注诇 讬砖专讗诇, 爪讗 讜诇诪讚 诪注谞讬谉 讗诇讬讛讜 讝讻讜专 诇讟讜讘 讛讜讗讬诇 讜讗诪专 注诇 讬砖专讗诇 '讻执旨讬 注指讝职讘讜旨 讘职专执讬转职讱指' (诪诇讻讬诐 讗' 讬讟, 讬) 谞注谞砖!
讜诇讻谉 讝讛 讛诪诇诪讚 讞讜讘讛 注诇 讬砖专讗诇 讗祝 注诇 驻讬 砖讛讜讗 诪转拽谞讗 拽谞讗转 讛讚转 谞拽专讗 '专址注 诇址讘旨职专执讬旨讜止转' 讗讘诇 讛诪诇诪讚 讝讻讜转 注诇 讬砖专讗诇 讝讛 谞拽专讗 '讟讜止讘 诇址讘旨职专执讬旨讜止转' 讜讻讗谉 讙讘讬 砖诇讜讞 讛拽谉 讻讬讜谉 讚诇讬转 讘讬讛 讟讜讘 诇讘专讬讜转 讗祝 注诇 讙讘 讚诇讬转 讘讬讛 专注 诇讘专讬讜转 诇讗 讚诪讬讗 诇讛谞讱 讚讗讬转 讘讛讜 讟讜讘 诇讘专讬讜转 讜诇讛讻讬 诇讗 谞拽讬讟 诇讛 讘讛讚讬讬讛讜. 讗讬 谞诪讬 讻讬讜谉 讚讗讬转 讘讝讛 专注 诇注讜驻讜转 诪砖讜诐 讚讗讬诪讗 诪转专讘讛 讜讘谞讬谉 爪讜讜讞讬谉 讻诪讜 砖讻转讜讘 讘住驻专 讛转讬拽讜谞讬诐 诇讛讻讬 诇讗 谞拽讬讟 诇讛 讘讛讚讬 讛谞讱 讚诇讬转 讘讛讜 专注 讬讜爪讗 诇讗讞专讬诐 讗诇讗 讛讻诇 讟讜讘.
谞诪爪讗 讛爪讚讬拽 讛砖诇诐 讛讜讗 砖讬讛讬讛 讟讜讘 诇砖诪讬诐 讜讟讜讘 诇讘专讬讜转 讚讛讬讬谞讜 讚讛讬讬谞讜 讟讜讘 讻驻讜诇 讜讘讝讛 讬讜讘谉 讘住"讚 讘职旨讬讜止诐 讟讜止讘指讛 讛直讬值讛 讘职讟讜止讘 (拽讛诇转 讝, 讬讚) 讘' 讟讜讘 讚讛讬讬谞讜 讟讜讘 诇砖诪讬诐 讜讟讜讘 诇讘专讬讜转 讜诇讗 住讙讬 讘讞讚 讟讜讘 砖转讛讬讛 讟讜讘 诇砖诪讬诐 讘诇讘讚.
讜讘讝讛 讬讜讘谉 '诪执讬 讝侄讛 讛指讗执讬砖讈 讬职专值讗 讛殖' 讬讜止专侄谞旨讜旨 讘职旨讚侄专侄讱职 讬执讘职讞指专 谞址驻职砖讈讜止 讘职旨讟讜止讘 转指旨诇执讬谉' (转讛诇讬诐 讻讛, 讬讙) 讻诇讜诪专 诪执讬 讛指讗执讬砖讈 讬职专值讗 讛殖' 讬讜止专侄谞旨讜旨 讘职旨讚侄专侄讱职 讬执讘职讞指专? 讗讜转讜 讗砖专 谞址驻职砖讈讜止 讘' 讟讜止讘 转指旨诇执讬谉, 讘' 驻注诪讬诐 讟讜讘 诇砖诪讬诐 讜诇讘专讬讜转.
讜谞专讗讛 诇讬 讘住"讚 讘讝讛 注讜讚 讻讬 讘' 驻注诪讬诐 讟讜讘 讙讬诪讟专讬讗 讚"诇 [17脳2=34] 专诪讝 讗祝 注诇 驻讬 砖讛讜讗 砖诇诐 砖讛讜讗 讟讜讘 讻驻讜诇 诇砖诪讬诐 讜诇讘专讬讜转 诇讗 讬转讙讗讛 讘讻讱 讗诇讗 讬讛讬讛 讚诇 讘注讬谞讬 注爪诪讜.
讜讘讝讛 讬讜讘谉 讗址砖职讈专值讬 诪址砖职讉讻执旨讬诇 讗侄诇 讚指旨诇 讘职旨讬讜止诐 专指注指讛 讬职诪址诇职旨讟值讛讜旨 讛殖' (转讛诇讬诐 诪讗, 讘) 驻讬专讜砖 诪址砖职讉讻执旨讬诇 诇讛讬讜转 讟讜讘 讻驻讜诇 讻诪谞讬谉 讚指旨诇 讜讗讝 讘职旨讬讜止诐 专指注指讛 讬职诪址诇职旨讟值讛讜旨 讻讬 讝讛 讬砖 诇讜 砖讻专 讘注讜诇诐 讛讝讛 讙诐 讻谉 诇讛讙讬谉 注诇讬讜 讜讻诪讜 砖砖谞讬谞讜 讘讘专讬讬转讗 讚讗诇讜 讚讘专讬诐.
讜谞专讗讛 诇讬 讘住"讚 诇讻讱 注砖讛 讛砖诐 讬转讘专讱 讘讬讚 讬诪讬谉 砖诇 讗讚诐 讟讜"讘 驻专拽讬诐 讜讘讬讚 砖诪讗诇 讟讜"讘 驻专拽讬诐 诇专诪讜讝 诇讜 讘讬讚 讬诪讬谉 砖讬讛讬讛 讟讜讘 诇砖诪讬诐 砖谞讘专讗讛 讘讬诪讬谉 讚讻转讬讘 讜执讬诪执讬谞执讬 讟执驻职旨讞指讛 砖指讈诪指讬执诐 (讬砖注讬讛 诪讞, 讬讙) 讜专诪讝 诇讜 讘讟讜"讘 驻专拽讬诐 砖诇 讬讚 砖诪讗诇 砖讬讛讬讛 讟讜讘 诇讘专讬讜转 砖讜讻谞讬 讗专抓 砖谞讘专讗转 讘砖诪讗诇 讚讻转讬讘 (讬砖注讬讛 诪讞, 讬讙) 讗址祝 讬指讚执讬 讬指住职讚指讛 讗侄专侄抓 讜讚专砖讜 专讝"诇 注诇 讬讚 砖诪讗诇.



讛址讝旨职讻讜旨转 讬值砖讈 诇指讛旨 拽侄专侄谉 讜职讬值砖讈 诇指讛旨 驻旨值专讜止转 (讬砖注讬讛 讙, 讬). 诪拽砖讬诐 讗诐 讻谉 讗讬讱 转谞谉 讗诇讜 讚讘专讬诐 砖讗讚诐 讗讜讻诇 诪驻专讜转讬讛诐 讜讻讜' 讜讛诇讗 讻诇 诪爪讜讛 讬砖 诇讛 拽专谉 讜讬砖 诇讛 驻讬专讜转? 讜谞专讗讛 诇讬 讘住"讚 讚砖讗专 诪爪讜转 讙诐 讛驻讬专讜转 讬讗讻诇 讘注讜诇诐 讛讘讗 讗讘诇 讗诇讜 讚讘专讬诐 讚谞拽讬讟 讘讘专讬讬转讗 讬讗讻诇 讛讗讚诐 诪谉 讛驻讬专讜转 讙诐 讘注讜诇诐 讛讝讛.
讜讛讗 讚谞拽讬讟 诇砖讜谉 讝讻讜转 讜诇讗 讗诪专 '讛诪爪讜讛 讬砖 诇讛 拽专谉' 讚诪讗讞专 讚谞拽讬讟 注讘讬专讛 讛谞讛 讛驻讱 讛注讘讬专讛 讛讜讗 诪爪讜讛 讗讘诇 讝讻讜转 讛讜讗 讛驻讱 诇砖讜谉 讞讜讘讛. 讜谞专讗讛 诇讬 讘住"讚 讻讚讬 诇讻诇讜诇 讘讝讛 讙诐 讛转诇诪讜讚 讜讗讬 谞拽讬讟 诪爪讜讛 诇讗 谞讻诇诇 讘讝讛 讛转诇诪讜讚 讗讬 谞诪讬 讻讚讬 诇讻诇讜诇 讘讝讛 讙诐 诪讬诇讬 讚讞住讬讚讜转讗 讜讛讚讜专 诪爪讜讛 讚讗诇讜 谞拽专讗讬诐 讙诐 讻谉 讘砖诐 讝讻讜转 讗讘诇 讗讬谞诐 诪爪讜讛 诪诪爪讜转 讛转讜专讛 讚讞讬讜讘讗 讜诪讗讞专 讚谞拽讬讟 讝讻讜转 诪砖讜诐 讛谞讱 讟注诪讬 诇诪讛 诇讗 谞拽讬讟 讘讚讘专 讛讛驻讱 诇砖讜谉 讞讜讘讛 讻讬 诇砖讜谉 讞讜讘讛 讛讜讗 讛驻讱 诇砖讜谉 讝讻讜转?
讜谞专讗讛 诇讬 讚谞拽讬讟 注讘讬专讛 讻讚讬 诇专诪讜讝 讚讗讬讬专讬 讘讗讬住讜专 砖讗讬谉 诇讜 驻讬专讜转 讚注诇讬讜 讬爪讚拽 诇砖讜谉 注讘讬专讛 砖讛讜讗 诇砖讜谉 讛注讘专讛 讜讚讘专 注讜讘专 讚讻诇 讚讬砖 诇讜 驻讬专讜转 讛专讬 讝讛 拽讬讬诐 讜讻诇 讚讗讬谉 诇讜 驻讬专讜转 讛专讬 讝讛 讚讘专 注讜讘专 讻诪讜 爪诇 注讜讘专.
讜谞专讗讛 诇讬 讘住"讚 '拽专谉 驻专讬' [640] 注讜诇讛 诪住驻专 转诪专 [640] 讜讝讛讜 砖谞讗诪专 爪址讚执旨讬拽 讻址旨转指旨诪指专 讬执驻职专指讞 (转讛诇讬诐 爪讘, 讬讙) 讻讬 讛爪讚讬拽 讬砖 诇讜 讝讻讜转 砖讛讜讗 讬砖 讘讜 拽专谉 讜驻专讬 讗讘诇 诪住驻专 注讘讬专讛 [287] 讛讜讗 诪住驻专 驻讝专 [287] 砖讬讛讬讛 诇讛 驻讬讝讜专 讜讗讬谉 诇讛 拽讬讘讜抓.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讚谞拽讬讟 诇砖讜谉 讝讻讜转 讜诇讗 谞拽讬讟 诪爪讜讛 诇专诪讜讝 讗祝 注诇 驻讬 砖诇讗 注砖讛 诪爪讜讛 砖诇讬诪讛 讗诇讗 讘讗 讗讞专 讜讙诪专讛 讚诪注砖讬讜 讗讬谞诐 谞讞砖讘讬诐 诪爪讜讛 砖诇讬诪讛 讗诇讗 谞拽专讗讬诐 讘砖诐 讝讻讜转 讙诐 诇讝讛 讬砖 诇讛 拽专谉 讜讬砖 诇讛 驻讬专讜转 注讚 讻讗谉 讚讘专讬讜 谞专"讜.



诪址讞植砖讈指讘指讛 讛指注讜止砖讉侄讛 驻旨值专讜止转, 讛址拽旨指讚讜止砖讈 讘旨指专讜旨讱职 讛讜旨讗 诪职爪指专职驻指讛旨 诇职诪址注植砖讉侄讛. 诪址讞植砖讈指讘指讛 砖讈侄讗值讬谉 注讜止砖讉侄讛 驻旨值专讜止转, 讗值讬谉 讛址拽旨指讚讜止砖讈 讘旨指专讜旨讱职 讛讜旨讗 诪职爪指专职驻指讛旨 诇职诪址注植砖讉侄讛 (诪诇讗讻讬 讙, 讟讝). 驻讬专砖 专砖"讬 讝"诇 砖注讜砖讛 驻讬专讜转 砖拽讬讬诐 诪讞砖讘转讜 讜注砖讛 讗讝 诪爪专驻讛 诇诪注砖讛 砖谞驻专注讬谉 诪诪谞讜 讗祝 注诇 讛诪讞砖讘讛.
讜拽砖讛 讗诐 讛讜讗 拽讬讬诐 诪讞砖讘转讜 讜注砖讛 专注 驻砖讬讟讛 讚谞驻专注讬谉 诪诪谞讜 注诇 讛诪讞砖讘讛 讙诐 讻谉 砖讘讗诪转 注讜谞砖 讛诪讝讬讚 讘诪讬转讛 讜诪诇拽讜转 讛讻诇 讛讜讗 诪砖讜诐 讛诪讞砖讘讛 讻讬 诪爪讚 讛诪注砖讛 讛诪讝讬讚 讜讛砖讜讙讙 砖讜讬诐 讛诐 讜专拽 讛讛驻专砖 讛讜讗 讘诪讝讬讚 讛讬讛 诇讜 诪讞砖讘讛 专注讛 砖讬讚注 砖讝讛 讗住讜专 讜注砖讗讜 讜诪讞诪转 讻谉 谞转讞讬讬讘 诪诇拽讜转 讗讜 诪讬转讛 讜讘砖讜讙讙 讗祝 注诇 讙讘 讚注砖讛 讻诪讜 讘注诇 讛诪讝讬讚 讗讬谉 砖诐 诪讬转讛 讜诪诇拽讜转 讻讬讜谉 讚诇讗 讛讬讛 诇讜 诪讞砖讘讛 专注讛?
讜谞专讗讛 诇讬 讘住"讚 讛讻讜谞讛 诇讗 拽讗诪专 讻讗谉 注诇 讛诪讞砖讘讛 砖讛讬转讛 注诐 讛诪注砖讛 讗诇讗 讗讬讬专讬 讻讙讜谉 砖讞砖讘 讛讬讜诐 诇注砖讜转 讚讘专 注讘讬专讛 讜诇讗 注砖讛 讘讜 讘讬讜诐 讗诇讗 诇诪讞专 注砖讛 讛谞讛 讝讛 谞注谞砖 讙诐 注诇 讬讜诐 讗转诪讜诇 讗砖专 讛专讛专 讘讜 讘注讘讬专讛 讛讛讬讗 砖讛讬讛 讘讗讜转讜 讛讬讜诐 诪讞砖讘讛 讘诇讘讚 讜诇讗 注砖讛 诪注砖讛 诪驻谞讬 砖讗讞专 讻讱 注砖讛 诪注砖讛 讗讘诇 讗诐 讞砖讘 讘讝讛 讛讬讜诐 诇注砖讜转 注讘讬专讛 讜诇讗 注砖讛 讛注讘讬专讛 讘诪注砖讛 讻诇诇 讛谉 讛讬讜诐 讛谉 讗讞专 讻讱 诇讗 谞注谞砖 注诇 讗讜转讛 讛诪讞砖讘讛.
讜注讜讚 谞专讗讛 诇讬 讘住"讚 讻讜谞转 讛讙诪专讗 注诇 驻讬 诪讛 砖讗诪专讜 诇拽诪谉 讘住讜祝 诪讻诇转讬谉 讗砖讛 砖谞讚专讛 讘谞讝讬专 讜砖诪注 讘注诇讛 讜讛驻专 诇讛 讜讛讬讗 诇讗 讬讚注讛 砖讛驻专 诇讛 讜讛讬转讛 砖讜转讛 讬讬谉 讚爪专讬讻讛 住诇讬讞讛, 讜讻转讘 讛专讘 注讬讜谉 讬注拽讘 讝"诇 讗祝 注诇 讙讘 讚诪讞砖讘讛 专注讛 讗讬谉 讛拽讚讜砖 讘专讜讱 讛讜讗 诪爪专驻讛 诇诪注砖讛 诪讻诇 诪拽讜诐 讻讬讜谉 讚诇驻讬 讚注转讛 注砖转讛 讛诪注砖讛 讘驻讜注诇 诪爪专驻讬谉 讛诪讞砖讘讛 诇诪注砖讛 注讚 讻讗谉 诇砖讜谞讜.
谞诪爪讗 讗驻讬诇讜 讗诐 讛诪注砖讛 讛讬讗 讘讛讬转专 讻讬讜谉 讚讛诪讞砖讘讛 砖讛讬转讛 讘讗讜转讛 讛诪注砖讛 讛讬讗 讛讬转讛 砖诇 讗讬住讜专 讬砖 诇讝讛 注讜谞砖 讜诇驻讬 讝讛 讙诐 讛讻讗 讛讻讬 拽讗诪专 诪讞砖讘讛 砖讬砖 诇讛 驻讬专讜转 专爪讜谞讜 诇讜诪专 砖注砖讛 讘讛 诪注砖讛 讗祝 注诇 驻讬 砖讛诪注砖讛 讛讬讗 讘讛讬转专 诪爪专驻讛 诇讗讜转讛 诪讞砖讘讛 专注讛 诇诪注砖讛 讗讘诇 诪讞砖讘讛 讙专讬讚讗 讘诇转讬 诪注砖讛 讗讬谉 讞砖讜讘讛 讻诇讜诐.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讻讜谞转 专砖'讬 讝"诇 讻讙讜谉 砖讛专讛专 讘讗砖讛 讘讬讜诐 讜讘讗 诇讬讚讬 讟讜诪讗转 拽专讬 讘诇讬诇讛 诪讞诪转 讗讜转讜 讛专讛讜专 讛专讬 讗讜转讛 诪讞砖讘讛 砖讞砖讘 讘讬讜诐 诇讘讗 注诇 讗砖讛 诪爪专驻讛 诇诪注砖讛 注讚 讻讗谉 讚讘专讬讜 谞专"讜.



诪址讗讬, "讜旨诇职讞讜止砖讈职讘值讬 砖讈职诪讜止"? 讗指诪址专 专址讘 讗址住执讬: 讗植驻执诇旨讜旨 讞指砖讈址讘 讗指讚指诐 诇址注植砖讉讜止转 诪执爪职讜指讛, 讜职谞侄讗直谞址住 讜职诇止讗 注植砖讉指讗指讛旨, 诪址注植诇侄讛 注指诇指讬讜 讛址讻旨指转讜旨讘 讻旨职讗执诇旨讜旨 注植砖讉指讗指讛旨. 谞专讗讛 诇讬 讘住"讚 讛讻讜谞讛 诇讗 诪讘注讬讗 讗诐 谞转讗讜讛 讘诇讘讚 讘诇讘讜 诇注砖讜转 讛诪爪讜讛 讗诇讗 讗驻讬诇讜 讙诪专 讘诪讞砖讘转讜 诇注砖讜转讛 讘驻讜注诇 讚讬砖 讻讗谉 谞讚专 讙诪讜专 讘诪讞砖讘转讜 砖讞砖讘 诇注砖讜转 注诐 讻诇 讝讛 讻讬讜谉 讚谞讗谞住 讜诇讗 注砖讗讛 诪注诇讛 注诇讬讜 讻讗诇讜 注砖讗讛.
讘专诐 讬砖 诇讛拽砖讜转 讚拽专讗 讻转讬讘 (诪诇讗讻讬 讙, 讟讝) 讜旨诇职讞讜止砖讈职讘值讬 砖讈职诪讜止 讜诪爪讜讛 诪讗谉 讚讻专 砖诪讗 讘驻住讜拽 讝讛? 讜谞专讗讛 诇讬 讘住"讚 注诇 驻讬 诪讛 砖讻转讘 诪讛专砖"讗 讻讬 讗讜转讬讜转 诪爪讜讛 讛诐 讗讜转讬讜转 砖诐 讛讜讬志讛 讻讬 '诪抓' 讘讗"转 讘"砖 讛讜讗 讗讜转讬讜转 讬志讛 讜诇讝讛 讗诪专 讜旨诇职讞讜止砖讈职讘值讬 砖讈职诪讜止 讚拽讗讬 注诇 讛诪爪讜讛 砖讛讬讗 讗讜转讬讜转 砖诪讜 讬转讘专讱. 讗讬 谞诪讬 谞拽讬讟 拽专讗 砖讈职诪讜止 讜诇讗 谞拽讬讟 诪爪讜转讜 诇讜诪专 讚讝讛 诇讗 讗讬讬专讬 讗诇讗 讗诐 讛讜讗 诪讞砖讘 诇砖诐 砖诪讬诐.





驻谞讬 讬讛讜砖注

讙诪专讗 专诪讬 诇讬讛 专讘讗 诇专讘 谞讞诪谉 讻讜' 讘讻讬讘讜讚 讗讘 讜讗诐 讻转讬讘 诇诪注谉 讬讗专讬讻讜谉 讬诪讬讱 讻讜' 讗诪专 专讘讗 专讘 讗讬讚讬 讗住讘专讛 诇讬 讗诪专讜 爪讚讬拽 讻讬 讟讜讘 讻讬 驻专讬 诪注诇诇讬讛诐 讬讗讻诇讜 讜注讬讬谉 驻专砖"讬. 讜诇讻讗讜专讛 拽砖讛 诪讻讗谉 注诇 驻讬专砖"讬 讚诇注讬诇 讚专讘讗 讙讜驻讗 诪讜拽讬 诇诪转谞讬转讬谉 讚讛讻讗 讚拽转谞讬 讻诇 讛注讜砖讛 诪爪讜讛 讗' 诪讟讬讘讬谉 诇讜 讚讛讬讬谞讜 讘砖讻专 驻讬专讜转 讻驻砖讟讬讛 讜讛讗 讚拽讞砖讬讘 讘诪转谞讬转讬谉 讚驻讬讗讛 讛谞讱 讚诪讬讬转讬 讛讻讗 讗讬谞讜 诇注谞讬谉 讗诐 讛讬转讛 砖拽讜诇讛 诪讻专注转 讗"讻 诇讗 诪讬砖转诪注 讛讱 讚专砖讗 砖驻讬专 诪讻讬 驻专讬 诪注诇诇讬讛诐 讬讗讻诇讜 讜讗讚专讘讗 讟驻讬 讛"诇 诇讗讜拽诪讬 拽专讗 讚讗诪专讜 爪讚讬拽 讻讬 讟讜讘 讘爪讚讬拽 讙诪讜专 诪诪砖 砖注砖讛 诪爪讜讛 讗' 讬转讬专讛 讜讘讗诪转 讚诇讗讜 讛讗讬 讜诇讗讜 讛讗讬 诪砖转诪注讬 砖驻讬专 讜讻谉 诇诪讗讬 讚住"讚 讚专讘讗 诪注讬拽专讗 诪拽专讗 讚诇诪注谉 讬讬讟讘 诇讱 讜诇诪注谉 讬讗专讬讻讜谉 讬诪讬讱 讜讻谉 讻讜诇讛讜 拽专讗讬 讚诪讬讬转讬 诪注讬拽专讗 诇讗 诪砖转诪注 砖驻讬专 诇注谞讬谉 讗诐 讛讬转讛 砖拽讜诇讛 诪讻专注转 讜讛讬讻讗 专诪讬讝讗 讗诪谞诐 诇诪讗讬 讚驻专讬砖讬转 诇注讬诇 讗转讬 砖驻讬专 讚诇专讘讗 诪讜拽诪讬谞谉 诇诪转谞讬转讬谉 讚讻诇 讛注讜砖讛 诪爪讜讛 讗' 诪讟讬讘讬谉 诇讜 讻专讘讬 讬注拽讘 讚讗讬讬专讬 诇注讜诇诐 讛讘讗 讜讗讬谉 诇讜 砖讜诐 砖讻专 讘注讜讛"讝 讜诪转谞讬转讬谉 讚驻讗讛 讗驻砖专 讚讗转讬 讚诇讗 讻专讘讬 讬注拽讘 讗诇讗 讚讗驻"讛 诪讜讚讜 讚讻诇 讛诪爪讜转 讗讬谉 诇讛诐 砖讻专 诪爪讜转 讘注讜讛"讝 讚讗讬谉 诇讛诐 驻讬专讬转 诇讘专 诪讛谞讱 讚诪讬讬转讬 诪拽专讗 诪注讬拽专讗 讚诇诪注谉 讬讬讟讘 诇讱 讜诇诪注谉 讬讗专讬讻讜谉 讚讻转讬讘 讘讻讬讘讜讚 讗讘 讜讗诐 讗砖讻专 注讜讛"讝 拽讗讬. 诪讬讛讜 诇诪讗讬 讚诪住讬拽 专讘讗 讚专讘 讗讬讚讬 讗住讘专讗 诇讬 诪讛讗讬 拽专讗 讚讻讬 驻专讬 诪注诇诇讬讛诐 讬讗讻诇讜 讗"讻 砖驻讬专 诪爪讬谞谉 诇讗讜拽诪讬 诪转谞讬转讬谉 讚驻讬讗讛 谞诪讬 讻专' 讬注拽讘 讚讗注"讙 讚注讬拽专 拽专讗 讚诇诪注谉 讬讗专讬讻讜谉 讬诪讬讱 诇讗 讗讬讬专讬 讘讗专讬讻讜转 讬诪讬诐 诪诪砖 诇讗讙讜谞讬 诪住讜诇诐 专注讜注 讻讚驻专讬砖讬转 讗驻"讛 拽转谞讬 砖驻讬专 讚讻讬讘讜讚 讗讘 讜讗讬谞讱 砖讟讜讘讬谉 诇砖诪讬诐 讜诇讘专讬讜转 讬砖 诇讛诐 驻讬专讜转 讘砖讗专 注谞讬谞讬 讛爪诇讞转谉 讘注讜讛"讝 砖讗讬谉 诪谞讻讬谉 诇讜 诪讛拽专谉:





诪专讗讬转 讛注讬谉

讛讝讻讜转 讬砖 诇讛 拽专谉 讜讬砖 诇讛 驻讬专讜转. 诪拽砖讬诐 讚讛转谞谉 讗诇讜 讚讘专讬诐 砖讗讚诐 注讜砖讛 讗讜转诐 讗讜讻诇 诪驻讬专讜转讬讛诐 讜讻讜' 讻讘讜讚 讗讘 讜讗诐 讜讻讜' 讜诪讗讬 讗讬专讬讗 讛谞讬 讜讛专讬 住转诪讗 讗诪专讜 讛讝讻讜转 讬砖 诇讛 拽专谉 讜讬砖 诇讛 驻讬专讜转 诪砖诪注 讚讻诇 讛诪爪讜转 讬砖 诇讛诐 驻讬专讜转. 讜讘讬讜转专 讬拽砖讛 讘讗讘讜转 专' 谞转谉 驻专拽 诪' 讚拽转谞讬 转专讜讬讬讛讜 讘讛讚讬 讛讚讚讬 讚讘专讬砖讗 转谞讬 讚' 讚讘专讬诐 讗讚诐 注讜砖讛 讗讜转谉 讗讜讻诇 诪驻讬专讜转讬讛谉 讜讻讜' 讗诇讜 讛谉 讻讘讜讚 讗讘 讜讗诐 讜讻讜' 讜住诪讜讱 诇讝讛 转谞讬 讝讻讜转 讬砖 诇讛 拽专谉 讜讬砖 诇讛 驻讬专讜转 讜讻讜' 讗诇诪讗 讻诇 讝讻讜转 讬砖 驻讬专讜转. 讜转讜 讛专讬 讗诪专讜 讘砖讜讞专 讟讜讘 驻住讜拽 讘爪讗转 讬砖专讗诇 诪诪爪专讬诐 讚讛拽讘"讛 讝讜专注 讻诇 讛诪爪讜转 砖注讜砖讛 讛讗讚诐 讘专拽讬注 讛谞拽专讗 注专讘讜转 讜诪讜爪讬讗讬谉 驻讬专讜转 注"砖: 
讜讗驻砖专 诇讜诪专 讚讛诐 砖谞讬 住讜讙讬诐 讚讻诇 讛诪爪讜转 讛拽讘"讛 讝讜专注 讗讜转诐 讜诪讜爪讬讗讬谉 驻讬专讜转 讘讝诪谞谉 讜讻谉 讻转讘 专讘讬谞讜 讗驻专讬诐 讘驻讬专讜砖讜 注诇 讛转讜专讛 讻"讬 砖讛拽讘"讛 讝讜专注 讛转讜专讛 砖诇讜诪讚 讛讗讚诐 砖谞讗诪专 讗讜专 讝专讜注 诇爪讚讬拽. 讗讘诇 讛谞讬 诪讬诇讬 讚拽转谞讬 砖讗讚诐 注讜砖讛 讗讜转诐 讛讜讗 住讜讙 讗讞专 讚转讻祝 讘注砖讬讬转谉 讛拽讘"讛 拽讜讘注 诇讜 驻讬专讜转 讘诇讬 讝专讬注讛 讜讛讜讬 讞"讜 讻诪讜 专讘讬转 诇诪砖诇 讜诇讛讻讬 拽讗诪专 讗诇讜 讚讘专讬诐 砖讗讚诐 注讜砖讛 讗讜转诐 讗讜讻诇 诪驻讬专讜转讬讛谉 讜讛讗 讚拽讗诪专 砖讗讚诐 注讜砖讛 讗讜转诐 谞专讗讛 讬转专 讞"讜 讗讘诇 讘讗 诇诇诪讚 讻讬 转讻祝 砖注砖讛 讗讜转诐 讬砖 诇讛诐 驻讬专讜转 讜讘讚专讜砖讬诐 讛讗专讻转讬 讘住讬讬注转讗 讚砖诪讬讗:


讗诪专 专讘 讗住讬 讗驻讬诇讜 讞砖讘 讗讚诐 诇注砖讜转 诪爪讜讛 讜谞讗谞住 讜诇讗 注砖讗讛 诪注诇讛 注诇讬讜 讛讻转讜讘 讻讗诇讜 注砖讗讛 讜讻讜'. 诪拽砖讬诐 讗诐 讻谉 诪砖讛 专讘讬谞讜 注"讛 砖谞讗谞住 讜诇讗 讗诪专 诇拽讘讜专 注爪诪讜转 讬讜住祝 讗诪讗讬 谞拽专讗转 讛诪爪讜讛 注诇 砖诐 讬砖专讗诇 讜讗驻砖专 诇讜诪专 讚讛讗 讜讛讗 讗讬转讗 讚讗诐 谞讗谞住 讜诇讗 注砖讛 讛诪爪讜讛 诪注诇讛 注诇讬讜 讻讗诇讜 注砖讗讛 讜谞讜转谉 诇讜 砖讻专 讻讗诇讜 注砖讗讛 讜讘讜讚讗讬 讚讙诐 诇诪砖讛 专讘讬谞讜 注"讛 讛拽讘"讛 拽讘注 砖讻专 讻讗诇讜 讛讜讗 注砖讛. 讜讙诐 诪讬 砖讙诪专 讛诪爪讜讛 谞拽专讗转 注诇 砖诪讜 讜讗讬谉 讝讜 讙讜专注 砖讻专 诪讬 砖谞讗谞住 讜诇讗 讙诪专讛: 
讜注转讛 讘注转 讛讝讗转 诪诪砖 谞讙诪专 诇讛讚驻讬住 住驻专 诪诇讗讻转 讛拽讚砖 讜专讗讬转讬 砖诐 驻专砖转 注拽讘 住讜祝 讚祝 拽爪"讜 砖诪转专抓 讛专讘 讝"诇 讘讝讛 讙' 转讬专讜爪讬诐 讜讛转讬专讜抓 讗讞专讜谉 讛讙诐 砖讛讜讗 诪住转讬讬注 诪诇砖讜谉 讛诪讚专砖 讘讘专讗砖讬转 专讘讛 驻专砖讛 驻"讛 讗讬谉 讚讘专讬讜 诪讞讜讜专讬谉 诇拽讜爪专 讚注转讬 讜讗讬谉 诇讛讗专讬讱 讜注讬讬谉 诪讛 砖讻转讘转讬 讘驻转讞 注讬谞讬诐 讘讘专讻讜转 注诇 讚祝 讜' 讜诪"砖 砖诐 讘砖诐 注讟专转 专讗砖讬 讗讘讗 诪讗专讬 讝"诇 讘诪"砖 讗驻讬诇讜 讞砖讘 讗讚诐 讜讻讜' 讜讻转讘转讬 讚讘砖"住 诇"讙 讗驻讬诇讜 讗诇讗 讘注讬谉 讬注拽讘 注"砖 讛谞讛 讘住讜讙讬讬谉 讛讙讬专住讗 讗驻讬诇讜 讞砖讘 讗讚诐 讻诪"砖 注讟"专 讗讘讗 诪讗专讬 讝"诇:





驻转讞 注讬谞讬诐

专讘 讻讛谞讗 讜讻讜' 转讘注转讬讛 讛讛讬讗 诪讟专讜谞讬转讗 讜讻讜' 讗讬讝讬诇 讗拽砖讬讟 谞驻砖讗讬 讜讻讜'. 讻转讜讘 讘讙诇讙讜诇讬 讛谞砖诪讜转 诪讛专诪"注 砖拽讘诇 诪诪讛专"讬 住专讜拽 讝诇讛"讛 讚讛诪讟专讜谞讬转讗 讛讬转讛 讻讝讘讬 讜专讘 讻讛谞讗 谞讬爪讜抓 诪驻谞讞住 讜讝讗转 专爪转讛 诇讛讻砖讬诇讜 转讞转 讗砖专 讛专讙讛 讜讗转讗 讗诇讬讛讜 讜拽讘诇讜 讘砖讘讬诇 讛砖讬讬讻讜转 讚讗诇讬讛讜 讛讜讗 驻谞讞住 注讻"诇 讜讘讝讛 诪讚讜拽讚拽 诪"砖 讗讝讬诇 讗拽砖讬讟 谞驻砖讗讬 讚诪诇讘讚 诪讛 砖注砖讬转讬 讘讙诇讙讜诇 驻谞讞住 注转讛 讘诪讜住专讬 注爪诪讬 诇诪讬转讛 讛讜讗 拽砖讜讟 诇谞驻砖讗讬 谞讜住祝 注诇 诪讛 砖注砖讬转讬 讻讘专:


讜讬注砖讛 诪讛 砖诇讘讜 讞驻抓. 讛转讜住' 讛讘讬讗讜 驻讬' 专"讞. 讜讘转讜住' 讻"讬 诇专讘讬谞讜 讬爪讞拽 讛讝拽谉 讘注诇 讛转讜住' 讛讘讬讗 驻讬专讜砖 专"讞 讜讻转讘 讜讝"诇 讜讻谉 讬砖 讘讬专讜砖诇诪讬 诪讬讛讜 讜讬注砖讛 诪讛 砖诇讘讜 讞驻抓 诪砖诪注 讚诇注谞讬谉 注讘讬专讛 拽讗诪专 讚讘驻' 讗讬谉 讚讜专砖讬谉 诪讜拽讬 诇讛 讚诇讗 诪爪讬 讻讬讬祝 诇讬爪专讬讛 讜诪砖诪注 讚讛讜讬 讚讜诪讬讗 讚诇注讬诇 讚拽讗诪专 谞讜讞 诇讜 诇讗讚诐 砖讬注讘讜专 注讘讬专讛 讘住转专 讜讛讗 讚拽讗诪专 讜讬注砖讛 诪讛 砖诇讘讜 讞驻抓 讗讬谉 讝讛 诇砖讜谉 讛转专 讗诇讗 讻诇讜诪专 诪讜讟讘 砖讬注砖讛 诪讛 砖诇讘讜 讞驻抓 讘住转专 讜讗诇 讬讞诇诇 砖"砖 讘驻专讛住讬讗:


讛讬讻谉 讟讜讘转 讬诪讬讜 砖诇 讝讛 讜讛讬讻谉 讗专讬讻讜转 讬诪讬讜 砖诇 讝讛 砖诪注转讬 诪砖诐 讛专讘 诪讛专"讬 谉' 驻讜专谞讛 砖讚拽讚拽 讚诇诪讛 讛讗专讬讱 讛讜诇"诇 讛讬讻谉 讟讜讘转 讜讗专讬讻讜转 讬诪讬讜 砖诇 讝讛 讜驻讬专砖 讝"诇 讚讘讻讘讜讚 讗讜"讗 讻转讬讘 诇诪注谉 讬讗专讬讻讜谉 讬诪讬讱 讜诇诪注谉 讬讬讟讘 诇讱 讜讚专砖讜 专讝"诇 讬讗专讬讻讜谉 讬诪讬讱 讘注讛"讝 讜诇诪注谉 讬讬讟讘 诇讱 诇注讜讛"讘. 讜讘砖诇讜讞 讛拽谉 讗诪专 拽专讗 诇诪注谉 讬讬讟讘 诇讱 讜讛讗专讻转 讬诪讬诐 讜讚专砖讜 专讝"诇 诇诪注谉 讬讬讟讘 诇讱 讘注讛"讝 讜讛讗专讻转 讬诪讬诐 诇注讜讛"讘. 谞诪爪讗 讚讝讛 砖注砖讛 砖转讬讛谉 讻讘讜讚 讗讜"讗 讜砖诇讜讞 讛拽谉 爪专讬讱 砖讬讛讬讛 诇讜 砖转讬讛谉 讘注讛"讝 讜砖转讬讛谉 诇注讜讛"讘 讻驻讬 讛砖转讬 讚专砖讜转 讘讻讘讜讚 讗讜专讱 讬诪讬诐 讘注讛"讝 讜讟讜讘转 讬诪讬诐 诇注讜讛"讘. 讜讘砖诇讜讞 讛拽谉 讟讜讘转 讬诪讬诐 讘注讛"讝 讜讗专讬讻讜转 讬诪讬诐 诇注讜讛"讘. 讜讝讛 砖拽讬讬诐 砖转讬讛谉 讗"讻 讘注讛"讝 诪爪讚 讻讘讜讚 讬砖 诇讜 讗讜专讱 讬诪讬诐 讜诪爪讚 砖诇讜讞 讛拽谉 讬砖 诇讜 讘注讛"讝 讟讜讘讛 讜讝"砖 讛讬讻谉 讟讜讘转 讬诪讬讜 砖诇 讝讛 讘注讛"讝 诪爪讚 砖诇讜讞 讛拽谉 讜讛讬讻谉 讗专讬讻讜转 讬诪讬讜 砖诇 讝讛 讘注讜讛"讝 诪爪讚 讻讘讜讚 [讗讘] 讜讗诐. 讜诪砖谞讬 讚砖转讬讛谉 诇注讛"讘 诇注讜诇诐 砖讻诇讜 讟讜讘 讜诇注讜诇诐 砖讻诇讜 讗专讜讱 讜砖驻转讬诐 讬砖拽 诪砖讬讘 讚讘专讬诐 谞讻讜讞讬诐 讚驻讞"讞:


讻讛"讙 讞讝讗. 驻' 讗讬谉 讚讜专砖讬谉 讗诪专 砖讞讟讗 诪砖讜诐 讚讞讝讗 诪讟"讟 讜讻讜' 讛讗 讜讛讗 讙专诪讗 诇讬讛. 转讜住' 诪专"讬 讛讝拽谉 讻"讬: 注"讘.


讗专讗讘"抓 诇诪讛 爪讚讬拽讬诐 谞诪砖诇讬诐 讘注讛"讝 讜讻讜' 讜讻讘专 讛讬讛 专' 讟专驻讜谉 讜讻讜'. 驻讬专砖"讬 谞拽爪抓 诪诪谞讜 谞讜驻讜 讻讱 谞驻专注讬诐 诪爪讚讬拽讬诐 诪讬注讜讟 注讜谞讜转 砖讬砖 讘讬讚诐 讜讙讘讬 专砖注讬诐 驻讬专砖 谞讜驻讜 诪注讟 诪诪谞讜 讗祝 讗诇讜 讬砖 讘讬讚诐 诪讬注讜讟 讟讜讘讜转 讜讝讻讬讜转 谞拽爪抓 谞讜驻讜 拽讘诇转 砖讻专诐 讛讬讗 拽爪讬爪转 谞讜驻诐. 讜讘诪"砖 讜讻讘专 讛讬讛 专"讟 讻转讘 诪讛专砖"讗 讘讞讬讚讜砖讬 讗讙讚讜转 诪讛讗讬 诇讬砖谞讗 讜讻讘专 讜讻讜' 诪砖诪注 讚拽讗讬 讗住讜讙讬讗 讚诇注讬诇 诪讬谞讬讛 讜诇讗 讬讚注谞讗 诪讗讬 砖讬讬讱 讛讗 诪讬诇转讗 讗住讜讙讬讗 讚诇注讬诇 讜注"砖 诪"砖 讛专讘 讝"诇. 讜讛讬讛 诪拽讜诐 诇讚拽讚拽 注诇 讛专讘 讝"诇 讚讗诇讜 砖转讬 讘专讬转讜转 谞驻专讚讜转 专讬砖讗 注讬拽专讛 讘讗讘讜转 讚专' 谞转谉 驻' 诇"讟. 讜讛讗 讚拽转谞讬 讜讻讘专 讜讻讜' 注讬拽专讛 诪住驻专讬 驻' 注拽讘 讗注驻"讬 砖讬砖 砖讬谞讜讬 诪"诪 讗转讞讜诇讬 讘专讬转讗 讚住驻专讬 讜讻讘专 讜讻讜' 讗诇讗 讚讗驻砖专 讚讚讬讬拽 讛专讘 注诇 讛砖"住 讚诪讬讬转讬 诇讛讜 讗讛讚讚讬 讜谞拽讟 诇砖讜谉 讜讻讘专 讛讬讛 讜讻讜' 讜讛讜"诇 诇诪讬诪专 转"专 讗讜 转谞讬讗 讜讻讘专 讜讻讜':
讜讚专讱 讚专砖 讗驻砖专 讘讛拽讚讬诐 诪讗讬 讚讛专讗砖讜谞讬诐 砖讗诇讜 诪讛 讟注诐 专讘讜谞讗 讚注诇诪讗 讻讜诇讬讛 谞转谉 砖讻专 诪爪讜转 砖注砖讜 专砖注讬诐 讘注讛"讝 讜讛诇讗 讘专讞诪讬讜 讛讬"诇 诇讛谞讬讞 讗诇讜 讛诪爪讜转 砖讬讟诇讜 砖讻专诐 讘讗讞专讬转 讛讬诪讬诐 讘注讜讛"讘 讜讻讘专 讘注谞讬讜转讬谉 讗谞讗 谞驻砖讗讬 讻转讘讬' 讘讻诪讛 诪拽讜诪讜转 讘讚专讜砖讬诐 砖讬砖 转讬专讜爪讬诐 砖讜谞讬诐 诇讞拽讬专讛 讝讜. 讗讬讻讜 讛砖转讗 拽讚讬诐 注诇讬 讗专砖 讗专讚讜祝 讗爪讬"讙 讛谞讬 砖讬谞讜讬讬 讚讗讬爪讟专讬讻讜 诇谉. 讜讬爪讗 讛专讗砖讜谉 诪讛专讘 讻诇讬 讞诪讚讛 讚拽讬"诇 专讜讘讜 讻讻讜诇讜 讜讗讝诇讬谞谉 讘转专 专讜讘讜 讜诇讻谉 讛爪讚讬拽讬诐 砖专讜讘谉 讝讻讬讜转 诇讻讱 谞驻专注 诪讛诐 诪讬注讜讟 注讜谞讜转 讘注讛"讝 讜讛诇讱 讗讞专 讛专讜讘. 讜讛专砖注 讚专讜讘讜 注讜谞讜转 专讜讘讜 讻讻诇讜 讜诪讬注讜讟 诪爪讜转 讙讚诇 驻专"注 讘注讛"讝 讜讻讱 讛讬讗 讛诪讚讛 诇诪讬讝诇 讘转专 专讜讘讗:
讜砖谞讬 讘拽讚砖 诪讝"讛 讘讞住讚 诇讗讘专讛诐 诪注讬讬谉 讚' 谞讛专 讞' 讻转讘 讚讛诪爪讜转 砖注讜砖讛 讛专砖注 讬砖 讘讛诐 诪注讟 讗讜专 讜讞讬讜转 讜讗讬谞谉 注讜诇讬诐 诇诪拽讜诐 讛砖讻专 讛讗诪讬转讬 讜驻讜住拽讬诐 诇讜 砖讻专讜 诇诪讟讛 讘注讛"讝. [讜拽专讜讘 诇讝讛 专讗讬转讬 讘驻讬' 讛讝讛专 讻"讬 诇讛专讘 注讬专 讜拽讚讬砖 讛专诪"讝 讘住讙谞讜谉 讗讞专 讻讬 诪爪讜转 讛专砖注 讗讬谞谉 驻讜注诇讬诐 讘专讜讞谞讬讜转 讗诇讗 谞诪砖讱 注讘讬讜转 讜讙住讜转 诇注谞讬谞讬 讛注讛"讝 讝讛讜 转讜专祝 讚讘专讬讜 讜讻转讘转讬讜 诇注讬诇:] 讜注讜讚 砖诪注转讬 诪驻讛 拽讚讜砖 讛专讘 讛讞住讬讚 讻诪讛专"专 讙讚诇讬讛 讞讬讬讜谉 讝诇讛"讛 讻讬 诪讚转讜 讬转' 诇转转 诇讻诇 讗讞讚 注驻"讬 诪讚讜转讬讜 讚讛爪讚讬拽 讚讻诇 讬砖注讜 讜讞驻爪讜 讘注讛"讘. 讜讛注讛"讝 讛讘诇 讛讜讗 讘注讬谞讬讜. 讻讛 讬注砖讛 诇讜 诇讛砖诇讬诐 诇讜 砖讻专 讛注讛"讘. 讜讘注讛"讝 砖讗讬谞讜 讞砖讜讘 讘注讬谞讬讜 讬爪讟注专 注诇 诪讬注讜讟 注讜谞讜转. 讜讛专砖注 讻讬 讻诇 诪讙诪转讜 讘注讛"讝 诇拽谞讜转 讛讜谉 讜注诇讬讜转 诪专讜讜讞讬诐 讜诇讘讜砖讬 诪讻诇讜诇 讜讬转专 转讗讜讜转 讙讜驻谞讬讜转 讜讗讬谞讜 讞讜砖讘 讘注讛"讘 讻讻讛 讬注砖讛 诇讛专讞讬讘 诇讜 讘注讛"讝 讘诪讬注讜讟 诪爪讜讜转 讜讬爪讗 谞拽讬:
讜讗谞讬 讘注谞讬讬 讗讝 讗诪专转讬 讛谞讛 讘讗转讬 诇讻诇诇 讬砖讜"讘 诪注讬谉 讚讜讙诪转 转讬专讜抓 诪讝"讛 讘诪"砖 讘讝讛专 讛拽' 讜讛专讘 讛讗专"讬 讝爪"诇 讚讛专砖注 讛注讜砖讛 诪爪讜讜转 讜诇讜诪讚 转讜专讛 讛讻诇 讛讜诇讱 诇住讟"讗 讜讬砖讘 诪诪谞讬 爪讘"讬 讻诇 讟讜讘 讛转讜专讛 讜讛诪爪讜讛. 讗诪讜专 诪注转讛 诪讛 讬砖诇诐 讘注讛"讘 讜讻诇 讟讜讘讜 讚讬谉 注砖"拽 讘讬砖 注砖讜拽 讘住讟"讗 专拽 砖讗讬谉 讛拽讘"讛 诪拽驻讞 砖讻专 讻诇 讘专讬讛 诇讻讱 讛讜讗 诪砖诇诐 诇讜 讘注讛"讝 诪注讬谉 讚讜讙诪转 砖讻专 诪"讘 拽专讘谞讜转 讚讘诇拽 讜讻讬讜爪讗 讜注讜讚 讗驻砖专 诇讜诪专 注诇 讚专讱 转讬专讜抓 讛专讘 讻诇讬 讞诪讚讛 讘住讙谞讜谉 讗讞专 讘诪"砖 讘诪讻讜转 讚祝 讬"讘 讚转谞谉 讛转诐 讗讬诇谉 砖讛讜讗 注讜诪讚 讘转讜讱 讛转讞讜诐 讜谞讜驻讜 谞讜讟讛 讞讜抓 诇转讞讜诐 讜讻讜' 讛讻诇 讛讜诇讱 讗讞专 讛谞讜祝 讜驻专讬讱 讛砖"住 诪讘专讬转讗 讚诪注砖专 砖谞讬 讜诪讬讬转讬 驻诇讜讙转讗 讚转谞讗讬 讜诪住讬拽. 专讘 讗砖讬 讗诪专 诪讗讬 讗讞专 讛谞讜祝 讗祝 讗讞专 讛谞讜祝 讜驻讬专砖"讬 诪砖讜诐 讚讘讻讜诇讬讛 讙诪专讗 谞讜祝 讘转专 注讬拽专 讗爪讟专讬讱 诇注谞讬谉 诪拽诇讟 讝诪谞讬谉 讚砖讚讬 讘转专 谞讜祝 诇讞讜诪专讗. 讜讬砖 砖讬' 诇专讗砖讜谞讬诐 讘住讜讙讬' 讜讗专讬讻讜转 讘驻住拽讬 讛专诪讘"诐. 讜诪注讬谉 讚讜讙诪讗 讛讜讗 讘注谞讬谉 讛专砖注 讚讬砖 诇讜 拽爪转 讝讻讬讜转 讛诇讗 诪讝注专 讜讚讬谞讗 讛讜讗 诇诪砖讚讬 谞讜祝 讘转专 注讬拽专 讜诇讗 讛讬讛 爪专讬讱 诇砖诇诐. 讗讱 讘讞住讚 讛' 诇驻谞讬诐 诪砖讜专转 讛讚讬谉 讗诇 驻谞讬讜 讬砖诇诐 诇讜 讜讛讜"诇 谞拽爪抓 谞讜驻讜 讚讘讛讗 讗讬谉 讗讜诪专 讜讗讬谉 讚讘专讬诐 诇讻"注:
讗诪讜专 诪注转讛 讗驻砖专 讚讻诇 讛谞讬 砖讬谞讜讬讬 专诪讝 专' 讗诇讬注讝专 讘专 爪讚讜拽 讘诪转拽 诇砖讜谞讜 讜讗诪专讬 拽讚讜砖 讜讬砖讗 诪砖诇讜 诇诪讛 爪讚讬拽讬诐 谞诪砖诇讬诐 讘注讛"讝 讜讻诇 注爪诪讜 讛谞讛 讝讛 讘讗 诇讛住讘讬专 诇谞讜 注谞讬谉 讝讛 讜诪砖讜诐 讬转讜讘讬 讚注转讗 讘讞拽讬专讛 讛谞讝'. 讜讻讛 讗诪专 诇讗讬诇谉 讚讻诇讜 注讜诪讚 讘诪拽讜诐 讟讛专讛. 讜讘讻诇诇讜转 讚讘专讬讜 诪诪讬诇讗 专讜讜讞讗 讛讞拽讬专讛 讛谞讝' 讚讚讬谞讗 讛讜讗 诇诇讻转 讗讞专 讛注讬拽专. 讜诪讞住讚讜 讚诪砖诇诐 讘注讛"讝 讜谞拽爪抓 谞讜驻讜. 讜转讜 砖专讜讘讜 讟讛讜专 讜讗诪讟讜 诇讛讻讬谉 讗讝诇讬谞谉 诇爪讚讬拽 讘转专 专讜讘讗 讜诪讬注讜讟 注讜谞讜转 住讜讘诇 讘注讛"讝 砖谞讗诪专 讜讗讞专讬转讱 讬砖讙讗 讜谞转谉 讟注诐 诪讗"讚 诪驻谞讬 砖讛专讜讘 讛讜讗 讟讜讘 讜讛诇讱 讗讞专 讛专讜讘 讻诪讜 砖转讬专抓 讛专讘 讻诇讬 讞诪讚讛. 讜讛专砖注 诇讗讬诇谉 砖讻诇讜 注讜诪讚 讘诪拽讜诐 讟讜诪讗讛. 专诪讝 转讬专讜爪谞讜 砖讙诐 讛转讜专讛 讜讛诪爪讜转 注砖讜拽讬诐 讘住讟"讗. 讜谞讜驻讜 诇诪拽讜诐 讟讛专讛 专诪讝 转讬专讜抓 诪讝"讛 砖讛诪爪讜讛 砖注讜砖讛 讗讬谞讛 注讜诇讛 讗诇讗 讛讬讗 诇诪讟讛 讜讛讜讗 谞讜讟讛 诇诪拽讜诐 讟讛专讛 讗讘诇 讗讬谞讜 注讜诇讛 诇诪拽讜诐 讟讛专讛 讜诇讻谉 讘讗 讘砖讻专讜 讘注讛"讝 砖谞讗诪专 讬砖 讚专讱 讬砖专 诇驻谞讬 讗讬砖 讜讗讞专讬转讛 讚专讻讬 诪讜转. 专诪讝 讘讝讛 讟注诐 讛专讘 讛讞住讬讚 讛谞讝' 讚诪讚转讜 讬转讘专讱 诇转转 诇讗讬砖 讻讚专讻讬讜 讜讻讬讜谉 砖专爪讜谞讜 讘拽谞讬谞讬 讛注讛"讝 讜诪讜讗住 讘注讛"讘 驻讜专注 诇讜 讻驻讬 讞驻爪讜 讜讝"砖 讬砖 讚专讱 讬砖专 诇驻谞讬 讗讬砖 讻讬 讛讜诇拽 讛讜讗 讗讞专讬 讛讘诇讬 讜转注谞讜讙讬 讛注讛"讝 讜讝讛 讬砖专 讘注讬谞讬讜. 讜讗讞专讬转讛 讚专讻讬 诪讜转 砖诪注讟 诪爪讜转 驻讜专注讬谉 诇讜 讘注讛"讝. 讜诇讗砖专 专讗讘"抓 转诇讬 讝讬讬谞讬讛 讚讛讻诇 诇驻讬 专讜讘 讛诪注砖讛 讜讚讬诪讛 诇讗讬诇谉 砖讻诇讜 注讜诪讚 讘诪拽讜诐 讟讛专讛 讜讻讜' 讻诪讜 砖谞讗诪专. 讛砖转讗 讘讗谞讜 诇讞拽讬专转 讗讬 转诇诪讜讚 讙讚讜诇 讗讜 诪注砖讛 讙讚讜诇. 诇讝"讗 讜讻讘专 谞砖讗诇讛 砖讗诇讛 讝讜 讚讬讬拽讗 讗砖专 讛讬讗 讛注讜诇讛 诇驻讬 讚讘专讬 专讗讘"抓 讚讛讻诇 诇驻谞讬讜 讬转' 诇驻讬 专讜讘 讛诪注砖讛 讻讘专 谞砖讗诇讛 砖讗诇讛 讝讜 讜谞讞诇拽讜 专"注 讜专' 讟专驻讜谉 讜讛讻专讬注讜 讻诇诐 讚转诇诪讜讚 讙讚讜诇 砖诪讘讬讗 诇讬讚讬 诪注砖讛 讜谞诪爪讗 讚讛诪注砖讛 讛讜讗 注讬拽专 讜讗讝诇讬谞谉 讘转专 专讜讘 诪注砖讬讜 讜诪砖讜"讛 讗诪专 专讗讘"抓 砖讻诇讜 注讜诪讚 讘诪拽讜诐 讟讛专讛 讜讻讜' 讚讗讞专 专讜讘 讛诪注砖讛 讗讝诇讬谞谉 讻讚讘专 讛讗诪讜专 讜诇讝讛 讞讬讘专 讛砖"住 砖转讬 讛讘专讬转讜转 讜讛讬讜 诇讗讞讚讬诐 讘讬讚讜 讻讗诇讜 讛诐 砖驻讛 讗讞转:


讜讟注诐 讝拽谞讬诐 专' 讟专驻讜谉 讜专"注 讗驻砖专 讚专"讟 住讘专 诪注砖讛 讙讚讜诇 讛讬讬谞讜 诪讟注诐 讚诪注砖讛 转诇讜讬 讘谞驻砖 讜讻讬讜谉 讚专诪"讞 诪"注 讜砖住"讛 诇讗 转注砖讛 讛谉 讛谉 讙讜驻讬 转讜专讛 诇讛讻讬 住讘专 讚诪注砖讛 讙讚讜诇 讜讙诐 讚爪专讬讱 诇转拽谉 讛谞驻砖 转讞讬诇讛 讻讬 讗讬讱 讬砖讬转 诇讘讜 讗诇 讛专讜讞 讜讛谞驻砖 驻讙讜诪讛. 讜专' 注拽讬讘讗 住讘专 讚转"转 转诇讜讬 讘专讜讞 讜专讜讞 讙讚讜诇 诪讛谞驻砖 讗"讻 转诇诪讜讚 讙讚讜诇. 讜砖讗专 转谞讗讬诐 讛讻专讬注讜 讚讜讚讗讬 爪专讬讱 诇转拽谉 讛谞驻砖 转讞讬诇讛. 讗诪谞诐 讛专讜讞 讛讜讗 住讬讘讛 诇拽讬讬诐 讛诪爪讜讜转 讜诇讻讱 讗诪专讜 转诇诪讜讚 讙讚讜诇 砖诪讘讬讗 诇讬讚讬 诪注砖讛 讚讛转"转 讘专讜讞 讜讛专讜讞 砖讛讜讗 诪讞诇讜谉 诪讻讬谉 诇专讜转 转讻砖讬讟讬讛 讜讗"讻 讛专讜讞 讙讚讜诇 砖讛讜讗 讘转"转 讜注"讬 讛转讜专讛 诪讻谞讬注 讛讬爪讛"专 讜讬讜讻诇 诇拽讬讬诐 讛诪爪讜转 [讝讛 讘谞讜讬 注诇 讛拽讚诪转 讛讗专"讬 讝"诇 砖讻转讘谞讜 讘诪"讗 讜注讬拽专讛 诪讝"讞] 讗诪讟讜 诇讛讻讬 谞注谞讜 讻诇诐 讜讗诪专讜 转诇诪讜讚 讙讚讜诇 砖诪讘讬讗 诇讬讚讬 诪注砖讛:





砖注专讬 转讜专转 讘讘诇

(诪 注"讗) 讟讜讘 诇砖诪讬诐 讜专注 诇讘专讬讜转 讝讛讜 爪讚讬拽 砖讗讬谞讜 讟讜讘 讜讻讜' 专注 诇砖诪讬诐 讜讗讬谞讜 专注 诇讘专讬讜转 讝讛讜 专砖注 砖讗讬谞讜 专注.鈥斪�"诇 讛专诪讘"诐 (讛诇' 讙谞讬讘讛 住讜驻"讝): "拽砖讛 注讜谞砖谉 砖诇 诪讚讜转 讬转专 诪注讜谞砖谉 砖诇 注专讬讜转, 砖讝讛 讘讬谞讜 诇讘讬谉 讛诪拽讜诐 讜讝讛 讘讬谞讜 诇讘讬谉 讞讘讬专讜". 讜注讜讚 讻转讘 (讛诇' 专讜爪讞 驻"讟 讛"讟): "讗驻讬' 注"讝 讜讗驻讬' 注专讬讜转 讗讜 讞讬诇讜诇 砖讘转 讗讬谞讜 讻砖驻讬讻讜转 讚诪讬诐, 砖讗诇讜 注讜讜谞讜转 讛谉 诪注讘讬专讜转 砖讘讬谉 讗讚诐 诇诪拽讜诐, 讗讘诇 砖驻讬讻讜转 讚诪讬诐 诪注讘讬专讜转 砖讘讬谉 讗讚诐 诇讞讘讬专讜". 讜诪讻诇 讝讛 诪驻讜专砖 砖注讘讬专讜转 砖讘讬谉 讗讚诐 诇讞讘讬专讜 拽砖讜转 讬讜转专 诪注讘讬专讜转 砖讘讬谉 讗讚诐 诇诪拽讜诐. 讜讛讟注诐 驻砖讜讟, 砖注讘讬专讜转 砖讘讬谉 讗讚诐 诇讞讘讬专讜 讗讬转 讘讛 转专转讬, 砖讛讜讗 专注 诇砖诪讬诐 讜专注 诇讘专讬讜转, 讜讻"砖 专砖"讬 讻讗谉: 专注 诇砖诪讬诐 讜专注 诇讘专讬讜转 讻讙讜谉 专讜爪讞 讜讙讝诇谉 讜讙谞讘*讜注讬' 讘"讘 驻讞 讘 砖讗诪专讜 讘讟注诐 砖拽砖讛 注讜谞砖谉 砖诇 诪讚讜转 讬讜转专 诪注讜谞砖谉 砖诇 注专讬讜转, 讚讛转诐 讗驻砖专 讘转砖讜讘讛 讜讛讻讗 诇讗 讗驻砖专 讘转砖讜讘讛. 驻讬' 讻诪讜 砖讘讬讗专谞讜 砖讘注讘讬专讜转 砖讘讬谉 讗讚诐 诇讞讘讬专讜 讗讬 讗驻砖专 诇转拽谉 讘转砖讜讘讛 讜讞专讟讛 诇砖诪讬诐 注讚 砖讬砖讬讘 诪讛 砖讛讝讬拽 讗转 讞讘讬专讜 讜讬专爪讛 诇讜..


讜讛谞讛 讻讗谉 讬讻谞讜 诇诪讬 砖讟讜讘 诇砖诪讬诐 讜专注 诇讘专讬讜转 "爪讚讬拽 专注" 讜诇讛讬驻讱 诇诪讬 砖专注 诇砖诪讬诐 讜讟讜讘 诇讘专讬讜转 "专砖注 讟讜讘", 讜诪"诪 讝讛 砖专注 诇讘专讬讜转 诪讻讜谞讛 "爪讚讬拽", 讜讝讛 砖专注 诇砖诪讬诐 诪讻讜谞讛 "专砖注", 讜讛"讝 诇讻讗讜专讛 讛讬驻讱 讛谞讞转谞讜 诇诪注诇讛. 讜谞专讗讛 诇讜诪专 砖讬砖 讛驻专砖 讘讬谉 讛专注讜转, 砖讗讬谉 讻诇 讛专注讜转 砖讜讜转: 讬砖 讚讘专 砖讗诐 注讜砖讛 讗讜转讜 讛爪讚讬拽 讛"讝 专注, 讜讗诐 专砖注 讬注砖讛 讗讜转讜 诪注砖讛 讗讬谞讜 专注 讗爪诇讜, 讜讻注谞讬谉 砖讗诪专讜 砖讛拽讘"讛 诪讚拽讚拽 注诐 住讘讬讘讬讜 讻讞讜讟 讛砖注专讛 (讘"拽 谞 注"讗). 讜讛"谞 "讟讜讘 诇砖诪讬诐 讜专注 诇讘专讬讜转" 讛讬讬谞讜 砖爪讚讬拽 讝讛 砖讟讜讘 诇砖诪讬诐 讗讬谉 讚专讻讜 诇讜讜转专 讻诇讜诐 诪砖诇讜 诇讘专讬讜转 讜讗讬谞讜 诪专讘讛 讘爪讚拽讛 讜讙诪"讞 讻驻讬 讛专讗讜讬 诇爪讚讬拽 讝讛 诇注砖讜转 讬讜转专 诪讻讚讬 讬讻讜诇转讜. 讜诇讛讬驻讱 "专注 诇砖诪讬诐 讜讗讬谞讜 专注 诇讘专讬讜转" 讛讬讬谞讜 砖专砖注 讝讛 讛专注 诇砖诪讬诐 讗讬谞讜 谞讜转谉 诪讛讜谞讜 诇爪讚拽讛 讜讗讬谞讜 诪诇讜讛 诇注谞讬 讜讗讬谞讜 讙讜诪诇 讞住讚 诇讞讘讬专讜, 讗讘诇 讗讬谞讜 讙讜讝诇 诪砖诇 讞讘讬专讜 讜讗讬谞讜 诪讻讞砖 讘驻拽讚讜谉. 讜谞讙讚 专砖注转讜 讛讙讚讜诇讛 讛"讝 诪讻讜谞讛 "专砖注 砖讗讬谞讜 专注 诇讘专讬讜转".


注讜讚 讬"诇 讚诪讛 砖讗诪专谞讜 讚专注 诇讘专讬讜转 讛讜讗 讬讜转专 拽砖讛 诪专注 诇砖诪讬诐 讗讬谞讜 讗诇讗 讘诪讜诪专 诇转讬讗讘讜谉, 讻讙讜谉 砖讗讜讻诇 讞诇讘 讜砖讗专 诪讗讻诇讜转 讗住讜专讬诐 诪驻谞讬 砖谞驻砖讜 诪转讗讜讛 诇讛诐 讜诪讞诪讚转诐; 讗讘诇 讻讗谉 诪讬讬专讬 讘专注 诇砖诪讬诐 讛注讜砖讛 讘讬讚 专诪讛 诪砖讜诐 砖讛讜讗 讻讜驻专 讘注讬拽专, 讗讜 砖讛讜诇讱 讘讚专讱 讛诪讬谞讬诐, 讗注"驻 砖讛讜讗 讟讜讘 诇讘专讬讜转 讛"讝 专砖注, 讜拽砖讛 讬讜转专 诪讝讛 砖专注 诇讘专讬讜转 讻讙讜谉 砖讙讜谞讘 讜讙讜讝诇 诪讞诪转 讞诪讚转 诪诪讜谉, 讗讘诇 讛讜讗 诪谉 讛诪讗诪讬谞讬诐 讘讛' 讜注讜砖讛 讗转 讛诪爪讜转 砖讘讬谉 讗讚诐 诇诪拽讜诐. 讜讛讟注诐 砖讝讛 讛讗讞专讜谉 讗驻砖专 砖讬注砖讛 转砖讜讘讛 讗注"驻 砖转砖讜讘转讜 拽砖讛, 讗讘诇 讝讛 讛讻讜驻专 讘注讬拽专 讗讜 讛讛讜诇讱 讘讚专讱 讛诪讬谞讬诐 专讞讜拽 诪讗讚 诪谉 讛转砖讜讘讛 讜讻注谞讬谉 砖谞讗诪专 "讻诇 讘讗讬讛 诇讗 讬砖讜讘讜谉"*讜注讬' 诪"砖 讘讬讜诪讗 住讝 讘 注诇 讝讛 砖讬讜爪讗 诪讚讘专讬 专砖"讬 讻讗谉 讜诪讚讘专讬 讛专诪讘"诐, 砖讛注转拽谞讜 诇诪注诇讛, 砖注专讬讜转 讛讬讗 诪谉 讛注讘讬专讜转 砖讘讬谉 讗讚诐 诇诪拽讜诐..

